Permainan lanun multi-pemain Sea of Thieves akhirnya akan tiba di Steam pada bulan Jun ini. Pada waktu ini, ia hanya boleh dibeli untuk PC melalui Microsoft Store dan versi konsol pula hanya dikeluarkan untuk Xbox One.
Pengumuman tarikh pelancaran Sea of Thieves di Steam dikeluarkan melalui sebuah trailer baharu yang dimuat naik semalam. Judul ini akan tiba di Steam pada 3 Jun 2020.

Sea of Thieves merupakan permainan multi-pemain yang memberi fokus terhadap pengembaraan sebagai lanun bersama rakan-rakan anda. Antara aspek permainan yang ditonjolkan adalah mencari harta karun dan menewaskan kumpulan lanun pemain lain.
Ikuti kami di Facebook dan Instagram.
Saksikan kami di YouTube.


Amaran: Spoiler. Jika anda tidak sukakan spoiler mengenai easter egg ini, kami nasihatkan anda untuk tidak membacanya. Sebaliknya, sila teruskan dengan risiko anda sendiri.
Begitu banyak easter egg menarik untuk peminat-peminat retro di dalam Sea of Thieves. Tetapi, jalan untuk menemukannya tidaklah mudah.
Kandungan terbaru yang dilancarkan untuk Rare’s Sea of Thieves, A Pirate’s Life, menampilkan satu easter egg di Monkey Island yang sangat berharga. A Pirate’s Life merupakan kempen cerita terbaru dalam Sea of Thieves dan ia terdiri daripada lima Tall Tales yang berpaksikan Pirates of Caribbean oleh Disney.

Oleh sebab itu, terdapat banyak easter egg yang merujuk kepada filem-filem Pirates of the Caribbean dan permainan Taman Tema Disney yang terkenal. Tetapi, bukan hanya Disney – kolaborasi ini juga memberi Rare peluang untuk menunjukkan kecintaan kepada suatu yang mungkin sudah dilupakan (kerana sudah lama tidak kelihatan) siri yang dimiliki Disney iaitu Lucasfilm Games: Monkey Island.
Siri Monkey Island adalah siri pengembaraan point-and-click mengenai lanun: spesifiknya orang-orang Guybrush Threepwood. Di dalam Monkey Island 2: LeChuck’s Revenge, Captain Kate Capsize diperkenalkan dan easter egg Sea of Thieves ada berpaksikan dua karakter itu.
Easter egg sebenar Monkey Island boleh ditemui di dalam Pirate’s Life Tall Tale yang pertama, yang bertajuk “A Pirate’s Life” dan menemukannya bukanlah suatu kerja yang mudah. Pergi ke IGN’s How to Find Monkey Island in Sea of Thieves untuk panduan yang serba lengkap bagi membantu anda untuk sampai ke easter egg Monkey Island tersebut.
Setelah anda tiba di easter egg itu, anda akan berdiri berhampiran sebuah kapal karam lama bernama The Headless Monkey. Pastikan anda mendengar dengan teliti kerana akan ada transisi muzik yang diinspirasikan dari Pirates of Caribbean untuk menyampaikan tema utama The Secret of Monkey Island.

Bukan itu saja. Jika anda menaiki kapal karam itu, terdapat lima jurnal Headless Monkey yang ditulis oleh Captain Kate Capsize di dalamnya, di mana dia menyebut apa yang terjadi kepada kapal kacanya, kenapa Guybrush Threepwood ke Sea of Thieves dan bagaimana dia boleh berada di Sea of the Damned.
Jurnal ini agak menarik untuk dibaca oleh peminat Monkey Island, untuk mengetahui apa karakter kegemaran mereka lakukan kini. Jika anda ingin menemuinya sendiri, panduan IGN How to Find Monkey Island in Sea of Thieves memberikan panduan penuh untuk menemukan jurnal-jurnal tersebut.
Selain itu, di panduan itu juga terdapat walkthrough kesemua lima Pirate’s Life Tall Tales, tips, jawapan-jawapan bagi persoalan anda dan banyak lagi.


Kafe siber masih menjadi tempat popular di China untuk seseorang itu bermain permainan video.
Seorang gamer Team Fight Tactics (TFT) mengamuk apabila kalah dan terus menumbuk monitor itu.
Malah, lelaki itu bertindak seperti tiada apa-apa berlaku dan terus menutup monitor apabila sedar dia sudah merosakkan monitor itu.

CCTV pula berjaya merakam perbuatan itu dan berkemungkinan besar ini bukan pertama kali gamer itu membuat onar kerana dia dengan tanpa segan silu terus melarikan diri dari kafe siber itu.
Setakat ini masih belum ada apa-apa lagi maklumat tentang penangkapan pelaku atau tindakan undang-undang diberi.
Apa yang perlu kita ingat walaupun kita berhak untuk marah ketika bermain permainan video, tetapi kita tidak boleh melepaskan geram terhadap harta benda orang lain.


Siapa sangka permainan video Mobile Legends boleh mencetuskan satu pergaduhan yang besar sehingga melibatkan campur tangan polis.
Pada 12 Mac lepas, polis menahan tujuh lelaki kerana disyaki memukul dua orang lelaki yang berusia dalam lingkungan 20-an di Telok Mas, Melaka.
Pergaduhan berlaku di sebuah stesen minyak apabila mangsa serta rakannya diserang sekumpulan lelaki menaiki motorsikal yang kemudian bertindak memukul mereka.

Ketua Polis Daerah Melaka Tengah ACP Christopher Patit berkata mangsa yang dirawat di Hospital Melaka menerima 10 jahitan di kepala dan patah tulang hidung akibat dihempuk dengan topi keledar.
“Siasatan awal mendapati pergaduhan itu tercetus berikutan rasa tidak puas hati kerana maki hamun ekoran keengganan bermain Mobile Legends,” katanya.
Tujuh lelaki yang berusia 16 tahun hingga 28 tahun itu akan direman bagi membantu siasatan dan kes disiasat mengikut 326 Kanun Keseksaan kerana mendatangkan kecederaan serta Seksyen 148 Kanun Keseksaan kerana bergaduh.
Sumber: BERNAMA


Pasukan Team SMG yang dianggotai oleh kesemua pemain Singapura layak ke kejohanan VALORANT Champions Tour (VCT) Masters 1 peringkat Asia Tenggara selepas pasukan Timing Monster Gaming (TMG) dikenakan ban.
Dalam satu kenyataan mengatakan perlakuan tersebut melanggar peraturan anti-cheat yang dikuatkuasakan.
Sebagai tempat kedua VCT Challengers Malaysia/Singapura, Team SMG mendapat slot ke Masters 1.

Team SMG VALORANT diwakili oleh Muhammad Musharraf Mohtar (ZesBeeW) sebagai kapten, Alex Cheang Wee Keong (falfalfal), Lee Jun Hao Xavier (LEXY),  Joshua Damien Fok (JdFaker) danJavier Chua (Egoist) manakala pengurus adalah Hoc Wah Chong (Fayde) dari Malaysia.
Kejohanan ini mengumpulkan lapan pasukan terbaik Asia Tenggara bagi merebut hadiah terkumpul AS$50,000 (RM205,970).
Ia akan berlangsung pada 19 Mac ini hingga 21 Mac.


Pemain MMO Amazon, New World kali ini mengambil langkah yang lebih nakal semata untuk memenangi perang antara Faction. Sebahagian daripada mereka menyalahgunakan servis laporan dengan melaporkan kepada pembangun mengenai pemain lain untuk disekat sebelum perang bermula.
Dikongsikan oleh seorang pemain dengan nama grayson1478 melalui Reddit, menyatakan 50 daripada 100 pemain daripada kumpulannya kini disekat yang menyebabkan mereka terpaksa menyerah kalah dalam perang merebut wilayah.
 50 People in my 100 person company are now banned. from newworldgame

Bahkan selebum ini, dilaporkan oleh Dexerto, streamer 100 Thieves, Jack ‘CouRage’ Dunlop sendiri menjadi mangsa salah guna laporan ini, berikutan dirinya disekat untuk bermain selama 24 jam. Bahkan tiada jawapan diterima daripada pihak pembangun.

@playnewworld Question, had a handful of our best players on the server get banned for 24 hours because 20 players from another faction mass reported them.
 Is this being looked into?
— Jack “CouRage” Dunlop (@CouRageJD) October 9, 2021

Hal ini menimbulkan kemarahan oleh kebanyakan pemain kerana kebanyakan pemain yang menghadapai masalah ini, selain pihak pembangun juga memberikan mesej yang mengelirukan mengenai hal ini.

All our bans are reviewed by humans before any decisions are made. I have randomly researched specific reports of unfair moderation from Twitter, I have pulled chat logs and every instance there are violations of the Code of Conduct.
— New World (@playnewworld) July 24, 2021

Buat masa ini masih tiada tindakan yang diambil oleh pihak pembangun mengenai hal ini.
Sumber: Dexerto, PC Gamer.


Sebuah pasukan Dota 2 dari Malaysia iaitu Royale 5 didapati melanggar peraturan kejohanan QH Sports Dota Series 2 pada semalam.
Royale 5 dianggotai oleh:

William Yeoh “MangO`ROSE” Kwok Teong
Denise Danial “Wonder’boy” Bin Abdullah
Chung Wei “CwShen” Shen
Pang Sze “wayne” Xuan
Ahmad Ahyad “Aegon” Bin Husam

Hal ini menyebabkan pasukan itu hilang kelayakan lalu disingkirkan daripada kejohanan. Royale 5 adalah pasukan yang dijemput menggantikan tempat OB.Neon yang tidak dapat melengkapkan barisan pemain sebelum tarikh penutup.

Royale 5 will be disqualified and its members will be banned from future events organised by Oceanic Esports for breach of rule 3.4 Account Sharing
We ensure the integrity of our competition and events and have a zero tolerance policy to those caught breaking the official rules. pic.twitter.com/Xru7RC7xoY
— Oceanic Esports (@OceanicEsportGG) September 6, 2021

Penganjur kejohanan iaitu Oceanic Esports menjalankan siasatan dalaman mengenai pelanggaran peraturan kejohanan rasmi oleh Royale 5 di bawah peraturan ‘3.4 Sharing Account’ ataupun berkongsi akaun. Pasukan Royale 5 dijumpai melanggar peraturan itu sewaktu perlawanan menentang pasukan Galaxy Racer pada semalam.
Rentetan daripada penyingkiran itu, segala keputusan perlawanan oleh Royale 5 kini dibatalkan dan beberapa pasukan seperti Ragdoll, Team SMG, M Y, Top Team dan Galaxy Racing dianugerahkan kemenangan percuma bagi pusingan-pusingan sebelumnya.
Penganjur kejohanan juga mengharamkan Royale 5 untuk bertanding dalam apa jua bentuk kejohanan yang dianjurkan di bawah pengelolaan Oceanic Esports.


Tahun 2020 menandakan SEGA telah beroperasi selama 60 tahun. Untuk meraikan pencapaian ini, syarikat tersebut mengadakan sebuah jualan di platfrom Steam.
Jualan ini menawarkan potongan harga sehingga 95% untuk permainan-permainan terbitan SEGA seperti siri Total War, Persona 4 Golden, Sonic Mania, dan banyak lagi.

Penerbit tersebut juga memberikan satu permainan percuma iaitu Sonic the Hedgehog 2. Ia boleh ditebus oleh semua pengguna Steam dan akan kekal dalam koleksi anda selama-lamanya.
Berikut adalah senarai permainan-permainan yang menerima potongan harga dalam jualan ini:

Persona 4 Golden – RM79.00 RM63.20
Two Point Hospital – RM100.00 RM30.00
Total War: Three Kingdoms – RM159.00 RM106.53
Company of Heroes 2 – RM38.00 RM1.90
Yakuza Kiwami 2 – RM125.00 RM62.50
Sonic Mania – RM85.00 RM21.25

Jualan ini akan berakhir pada 20 Oktober ini. Oleh itu, pastikan anda tidak ketinggalan untuk membeli permainan-permainan hebat terbitan SEGA!
Ikuti kami di Facebook dan Instagram.
Saksikan kami di YouTube.


Beberapa tahun sudah Persona menjadi antara permainan video yang sentiasa menjadi salah satu RPG yang terkenal.
Selepas kejayaan Sonic the Hedgehog, Sega kini dalam fasa permulaan untuk menceburi francais Persona.
Menurut IGN, Toru Nakahara penerbit filem Sonic the Hedgehog mengatakan Sega akan cuba ceburi filem ini.
“Kisah seperti francais Persona adalah dekat di hati peminat dan kami nampak peluang ini untuk membesarkan lagi kisah Persona,”
Beberapa permainan video juga sedang dibuat seperti Twisted Metal, Ghost of Tsushima dan The Last of Us.
Setakat ini masih belum ada apa-apa kenyataan rasmi mengenai hal ini.
Adakah dunia anime Persona sesuai untuk adaptasi?
Rujukan: IGN


Konvensyen industri game terulung di Asia Tenggara, Level Up KL bersidang semula pada tahun ini!
Kembali untuk tahun ke-5, Level Up KL padat dengan kandungan khas untuk pembangun game, syarikat, pemain dan komuniti e-sukan. Buat pertama kali dalam sejarah, Level Up KL 2019 kini berkembang kepada dua cabang iaitu Level Up KL Biz dan Level Up KL Play.
Level Up KL Biz

Level Up KL Biz adalah satu acara tahunan tertumpu kepada pembangun game untuk berkongsi, berinteraksi dan belajar bersama-sama orang penting industri game dari di dalam dan luar negara di bawah satu bumbung. Ini adalah initiatif oleh Perbadanan Ekonomi Digital Malaysia (MDEC) untuk bantu mengukuhkan kandungan digital dan industri teknologi kreatif di Malaysia.
Level Up KL Biz hanya dibuka khas untuk tenaga profesional dalam industri game bermula dari 2 November sehingga 8 November di Bangsar South manakala Level Up KL Play dibuka untuk orang ramai pada 9 dan 10 November di Pusat Konvensyen KLCC.
Baca lanjut: Level Up KL Play Akan Dibuka Untuk Orang Awam – Main Game Buatan Malaysia Di Sini!
Dalam artikel ini, kami akan fokus kepada Level Up KL Biz. Berikut adalah aktiviti menarik yang diadakan sepanjang 5 hari:
Masterclass Workshop (2 – 5 November)

Jika korang mahu mengasah kebolehan dalam pembangunan game, korang boleh daftar untuk Masterclass Workshop! Ia adalah siri bengkel yang mana pembangun game dari seluruh dunia berkongsi maklumat dan cara-cara untuk meningkatkan kaedah pembangunan game seperti asas rekaan karakter dan pembangunan visual, rekaan antaramuka pengguna (UI) dan banyak lagi.
Mari kita lihat jadual dan butiran keenam-enam Masterclass Workshop:

Stunning Visuals – A Workflow for Artists (2 November)

Dikendalikan oleh dua pembangun game berasal dari Malaysia, Alitt Khaliq (Unity Technologies) & Silmi Izzuan (Lemon Sky Studios), bengkel ini akan mengajar tentang cara untuk mengukuhkan aset seni untuk kelihatan sesuai dan asli bagi projek korang dalam Unity.
Ketahui kaedah untuk menghasilkan aset seni yang mengagumkan dengan daftarkan diri di sini.

Fundamentals to Character Design and Visual Development (3 November)

Hong Ly ialah seorang artis konsep dan pereka jenama yang pernah bekerja bersama Naughty Dog untuk game seperti siri Uncharted dan The Last of Us serta kini bekerja bersama Riot Games, studio yang membangunkan League of Legends.
Dalam bengkel ini, beliau akan mengajar bagaimana untuk menghasilkan pembangunan visual dan arahan seni yang sesuai untuk game berbanding ilustrasi, animasi dan filem.
Khas untuk pelukis dan pereka, korang boleh daftar bengkel ini melalui pautan ini.

200 Games An Hour (4 November)

Pernah tak korang bermain Minit yang mana korang bermain sebagai seorang hero yang hanya boleh hidup dalam 60 saat? Pembangun Minit, Kitty Calis dan Jan Willem Nijman akan mengajar cara untuk membangunkan dan mereka game dalam masa 15 minit tanpa memerlukan komputer langsung.
Apa yang korang perlu adalah semangat dan ilham kreatif untuk mencipta game. Korang boleh daftar untuk bengkel ini di sini.

Using UI Design To Solve Game Design Problems (5 November)

Pengasas studio game tempatan Kurechii, P’ng Yi Wei akan merungkai permasalahan rekaan antaramuka pengguna mengelirukan untuk menghasilkan rekaan antaramuka pengguna yang mudah dan jelas.
Nak tahu bagaimana caranya? Korang boleh lihat butiran lanjut dan daftar di sini.

Mobile Game Optimization (4 November)

Bengkel ini melihat isu-isu pengoptimum yang sering dibangkitkan dalam produksi dan kaedah untuk menganalisa data diagnostik serta menggunakan teknik pengoptimuman menggunakan Project diagnostic tools dalam Unity.
Pembangun game indie tempatan, Shawn Beck terkenal dengan Velocibox dan terbaru, Warpods bersama Weyrdworks kini telah bekerja bersama Unity Technologies bakal mengadakan sesi bengkel ini. Korang boleh daftar untuk bengkel ini di sini.

Unreal Engine Environmental Art & Effects Masterclass (5 November)

Chris Murphy dari Epic Games iaitu studio yang sama menghasilkan Fortnite dan Unreal Engine akan mendedahkan cara untuk menghasilkan persekitaran dan efek game gempak melalui Unreal Engine 4.
Bagi yang berminat untuk mengindahkan lagi persekitaran game, korang boleh lihat topik apa yang bakal dibincangkan dalam bengkel ini di sini.
Level Up KL 2019 Conference (7 – 8 November)

Sepanjang dua hari ini, terdapat pelbagai topik menarik mengenai industri pembangunan game dan e-sukan yang dibincangkan oleh pembangun game dari seluruh dunia. Persidangan ini akan dipecahkan melalui empat cabang berbeza iaitu Production Track, Biz & Tech Track, E-sports & Influencers Track dan Indie Track.
Pada tahun ini, persidangan Level Up KL 2019 akan membuka tirai dengan ucapan utama bertajuk “Making Lasting IP Content” daripada Swen Vincke, pengasas dan ketua pegawai eksekutif Larian Studios terkenal dengan siri Divinity: Original Sin.
Selain Larian Studios, wakil-wakil daripada syarikat game & teknologi ternama seperti Marvel Entertainment, Riot Games, Tencent, Google, Razer serta studio game Malaysia seperti Lemon Sky Studios, Metronomik, Magnus Games Studio, Kaigan Games, Passion Republic dan ramai lagi akan hadir dan berkongsi pengalaman mereka dalam industri game dan e-sukan.
Korang boleh lihat jadual penuh dengan pengucap jemputan melalui pautan ini.
SEA Game Awards (8 November)

SEA Game Awards adalah anugerah penghargaan untuk game yang dibangunkan di rantau Asia Tenggara dari Malaysia, Thailand, Singapura, Indonesia dan Filipina.
Sebanyak 50 game dipertandingkan dalam 10 kategori iaitu Grand Jury Award, Rising Star Award, Audience Choice Award, Best Technology, Best Visual Art, Best Game Design, Best Audio, Best Storytelling, Best Innovation dan Best Student Game.
Apa yang lebih menarik, korang boleh main kesemua game ini secara percuma di bahagian Exhibition & Showcase dan Level Up KL Play pada 9 dan 10 November.
Untuk lihat senarai penuh game yang dicalonkan dan pemenang SEA Game Awards pada tahun 2018, klik di sini.
Bagi yang berminat untuk mengikuti Level Up KL Biz, korang boleh dapatkan tiket dan maklumat lanjut sepanjang persidangan untuk pembangun game terulung di Malaysia melalui laman sesawang rasmi, Facebook, Twitter dan Instagram mereka.
MyGameOn juga akan membuat liputan semasa di Level Up KL Biz dan Level Up KL Play dari 7 hingga 10 November. Jangan lupa ikuti Facebook, Twitter dan Instagram!


Rasai pengalaman menjadi Special Force di dalam permainan Call of Duty: Vanguard, dengan pelbagai kempen menarik seperti merasai pengalaman Perang Dunia Kedua (WWII), mod pelbagai pemain yang mengujakan, berperang menentang zombie dan pelancaran peta baru bagi Warzone.
Call of Duty: Vanguard sudah dilancarkan pada 5 September.

Call of Duty Vanguard Multiplayer menawarkan 20 peta pada hari pelancaran dengan 16 peta teras. Rasai pengalaman kombat dan suasana permainan yang reaktif melalui Tactical Destruction.
Di dalam mod ini, pemain boleh memilih tahap kesukaran permainan. Jumlah pemain juga ditentukan dengan saiz peta. Antaranya, Tactical ialah permainan klasik dengan pengalaman 6v6. Manakala Assault, rentak kombat yang seimbang dengan beta pelbagai pemain, dengan jumlah pemain di antara 20 hingga 48 pemain. Blitz pula lobi penuh aksi dengan tahap kesukaran yang paling tinggi.

Di samping itu, mereka juga menawarkan mod permainan klasik seperti Team Deathmatch, Kill-Confirmed, Domination, Search & Destroy dan banyak lagi. Di samping itu, terdapat mod terbaharu iaitu Patrol Mode, sebuah mod yang berasaskan objektif.
Di dalam Vanguard juga terdapat mod baharu iaitu Champion Hill Mode, permainan ala kejohanan yang menawarkan pertarungan head-to-head di mana pasukan yang terakhir adalah pemenang. Pemain boleh bermain secara solo (1v1), duo (2v2) dan trio (3v3). Mod ini didatangkan dengan empat peta.

Selain itu, mereka menawarkan Gunsmith untuk menambahbaik senjata tanpa sekatan dan sistem Clan dengan kemajuan, emblems dan ganjaran yang berkaitan dengan Battle Pass.
Bagi pengguna PC, Vanguard akan menawarkan framerate yang tiada had selain menyokong tetapan yang boleh diubah, sokongan skrin ultalebar dan berbilang skrin.

Dengan CoD Vanguard sebagai francais yang berhubung dengan Call of Duty: Black Ops Cold War Zombies, anda juga boleh berperang menghapuskan zombie.
Manakala untuk integrasi Warzone, peta baru, Pacific akan tiba pada tahun ini. Selain itu, ia juga akan didatangkan dengan sistem anti-penipuan untuk seluruh Warzone. Ia juga akan menawarkan pengalaman teknologi senjata seperti Vanguard.
Call of Duty: Vanguard akan dilancarkan secara rasmi pada 5 November 2021 di PS5, PS4, Xbox Series X|S, Xbox One dan PC melalui Battle.net.


Peringkat akhir bagi Kejohanan Juara Wild Rift Asia Tenggara (WCS) 2022 bakal berlangsung pada 23 April hingga 8 Mei ini.
Sebanyak 11 pasukan dari serata Asia Tenggara akan bertarung selain Hong Kong, Taiwan dan Oceania:

Peringkat playoffs:

Team Flash (Vietnam)
RRQ (Filipina)
Buriram United (Thailand)
Flash Wolves (Taiwan)
Persis Esports (Indonesia)
SEM9 (MYSG)

Sementara itu, pasukan Play-Ins pula terdiri daripada:

CERBERUS Esports (Vietnam)
FENNEL Adversity (Filipina)
EVOS Esports TH (Thailand)
ONE Team (Masters)
Smash Logic Gaming (ESL Oceania)

Peringkat Play-in akan bermula pada 23 April hingga 24 April manakala Playoffs pula pada 26 April hingga 27 April, disambung pula pada 29 April hingga 1 Mei dan 6 Mei hingga 7 Mei.
Peringkat akhir pula pada 8 Mei.
Setiap pasukan ini akan merebut empat tempat bagi menyertai Wild Rift Icons Global Championship dan hadiah terkumpul AS$200,000 (RM846,000).
Semasa peringkat Play-in, lima pasukan dari kejohanan Wild Rift Champions SEA & Wild Rift Oceania Championships (naib juara pertama dari WCS Masters, Filipina, Thailand dan Vietnam, dan juara Wild Rift Oceania Championships) akan bermain satu perlawanan round- robin, iaitu setiap pasukan akan bermain antara satu sama lain dalam format Best-of-3.
Pasukan teratas dalam kalangan lima itu akan layak terus ke Playoff, manakala pasukan tempat ke-2 dan ke-3 akan bermain antara satu sama lain dalam best-of-five untuk memastikan tempat Playoff yang tinggal.
Di peringkat Playoff, kedua-dua pasukan yang mara dari Play-in akan bertemu dengan enam juara subserantau Wild Rift Champions SEA dan bersaing dalam format penyingkiran berganda.
Lapan pasukan ini akan dibahagikan kepada dua kumpulan yang mengandungi empat pasukan setiap satu. Kumpulan yang pertama terdiri daripada juara subserantau WCS Masters, Philippines, Thailand dan Vietnam, sementara kumpulan yang kedua terdiri daripada juara sub-serantau WCS Malaysia & Singapura, Indonesia bersama dua pasukan yang layak dari peringkat Play-in.
Pasukan dari subrantau yang sama tidak boleh diundi menentang satu sama lain. Perlawanan playoff akan menyaksikan pasukan dari kumpulan pertama diundi untuk bermain menentang pasukan dari kumpulan kedua.
Peluang Kedua
Pemenang perlawanan playoff pertama akan mara ke pusingan Bracket Atasan seterusnya manakala pasukan yang kalah akan jatuh ke Bracket Bawahan. Semua perlawanan akan dimainkan dalam format Best-of-5 kecuali untuk Akhir Bracket Bawahan dan Peringkat Akhir yang akan dimainkan dalam format Best-of-7.
Jika sesuatu pasukan terkeluar daripada Bracket Atasan, mereka kemudiannya akan mempunyai satu lagi peluang untuk mara ke peringkat akhir, dengan memenangi perlawanan mereka yang seterusnya di Bracket Bawahan.
Empat pasukan ini akan mewakili rantau SEA dan bertanding dalam Wild Rift Icons Global Championship yang berlangsung di Eropah pada musim panas ini!
Saluran rasmi
Anda boleh menonton perlawanan langsung dalam dua bahasa utama kita iaitu Bahasa Malaysia dan Bahasa Inggeris di pautan di bawah:
Bahasa Malaysia

Twitch – Wild Rift Esports Malaysia & Singapore
Facebook – WCS Malaysia & Singapore

Bahasa Inggeris

Twitch – Wild Rift Esports
YouTube – Wild Rift Esports

Perlawanan pertama akan bermula pada jam 2 petang GMT+8, 23 April dan akan disiarkan secara langsung di Twitch, Facebook dan YouTube.


Kuala Lumpur: Selepas peringkat liga bagi PMPL MYSG musim ketiga menemui penamatnya, kini aksi mendebarkan bakal disaksikan pada grand final pula yang mana 16 pasukan terbaik PUBG Mobile akan merebut dua slot ke peringkat Final Asia Tenggara (SEA Finals).
Dingoz MPX dan Team Secret masing-masing cemerlang di peringkat liga, meraih sebanyak 336 mata dan 332 mata. Kedua-dua pasukan ini juga dijemput ke kejohanan Peace Elite Asia Invitational (PEI 2021) yang mempertandingkan permainan Game For Peace (PUBGM versi China).
Di peringkat grand final PMPL MYSG S3 pada 23 hingga 25 April, sekali lagi Dingoz dan Team Secret akan bertanding. Dingoz bertanding untuk merebut hadiah terkumpul manakala Team Secret dan 14 lagi pasukan lain ingin merebut slot ke SEA Finals.

16 pasukan yang akan bertanding adalah:

Dingoz MPX
Team Secret
Yoodo Gank
Geek Fam
DrTA
Anti Circle
Team SMG
J8 Esports
EVOS VIP
JP NSEA
R2K
IPW LX
Team Whales
RSG
Damansara Flash Vision
Homebois

Di bawah pula adalah jadual dan peta akan dimainkan:

Saksikan siaran langsung di Facebook PUBG Mobile (MY), PUBG Mobile Esports Malaysia dan Youtube PUBG Mobile Malaysia.
Perlawanan penuh debaran ini akan menunjukkan siapa yang layak meraih dua slot ke SEA Finals dan memenangi sebahagian besar dari AS$150,000 (RM617,220).


Dengan berakhirnya PMPL bagi MYSG, Thailand, Vietnam dan Indonesia baru-baru ini, pasukan yang menjuari bagi negara masing-masing akan bersaing untuk mendapatkan gelaran juara bagi rantau Asia Tenggara di PUBG Mobile PMPL SEA Championship Musim Keempat.
Melalui kejohanan ini, tiga pasukan terbaik akan dihantar untuk mewakili rantau ini di PUBG Mobile Global Championship 2021 Season 1.
Kejohanan ini akan bermula pada 12 Oktober hingga 31 Oktober di mana pasukan akan melalui dua jenis peringkat iaitu League Play dan Super Weekend yang akan berlangsung sepanjang tarikh itu.
Peringkat akhir akan berlangsung pada 5 hingga 7 November tahun ini.

Bagi League Play, 20 pasukan akan dibahagikan kepada lima kumpulan. Setiap pasukan akan bersaing untuk tiga minggu berturut-turut, di mana setiap pasukan akan berlawan sebanyak 10 perlawanan setiap minggu. Setiap pasukan akan bermain empat perlawanan sehari yang akan ditentukan melalui format round-robin.
Manakala peringkat Super Weekend pula, 16 pasukan terbaik dari league play akan bermain. Terdapat 5 perlawanan sehari dengan 15 perlawanan keseluruhan yang akan ditentukan dengan format single lobby.
16 pasukan yang layak untuk ke PMPL SEA Final akan ditentukan melalui kutipan mata semasa Super Weekend saja.
Buat masa ini, jumlah hadiah terkumpul untuk kejohanan ini masih belum diumumkan.
Sumber: GamingonPhone.


Wild Rift Horizon Cup 2021 adalah kejohanan antarabangsa pertama dalam e-sukan Wild Rift. Kejohanan LAN ini akan membawa masuk pasukan terbaik dari seluruh dunia untuk bersaing merebut hadiah besar AS$500,000 (RM2.08 juta).
Selepas beberapa liga serantau, 10 pasukan terbaik dari seluruh dunia akan bersaing untuk Horizon Cup.
Selain itu, kejohanan itu akan diadakan di Suntec Convention and Exhibition and Event Centre di Singapura. Semua perlawanan Horizon Cup akan disiarkan secara langsung di saluran YouTube dan Twitch rasmi Wild Rift.
Ini 10 pasukan yang berjaya melayakkan diri ke pusingan kumpulan Horizon Cup

Da Kun Gaming (China)
Rolster Y (Korea Selatan)
SBTC Esports (Vietnam)
Tribe Gaming (Amerika)
TSM (Brazil)
eBRO Gaming (Amerika Latin)
Sengoku Gaming (Jepun)
Team Queso (EMEA)
Team Secret (Filipina)
ThunderTalk Gaming (China)

Wild Rift Horizon Cup akan bermula pada 13 November dan akan berlangsung selama sembilan hari dengan pusingan akhir pada hari terakhir. Kejohanan ini dibahagikan kepada peringkat kumpulan, peringkat kalah mati, separuh akhir dan pusingan akhir.
Peringkat pertama kejohanan adalah peringkat kumpulan dari 13 November hingga 17 November. Selain itu, pasukan sudah pun dikelompokkan kepada dua dan akan bertanding dalam format ‘single round-robin best-of-three (BO3)‘. Hanya tiga pasukan teratas dalam setiap kumpulan akan layak ke peringkat seterusnya.
Tambahan pula, pemain akan diberi masa sehari untuk berehat sebelum peringkat kalah mati bermula.
Kedua-dua pasukan yang menduduki tempat pertama dalam peringkat kumpulan secara automatik layak ke separuh akhir. Sementara itu, pasukan tempat kedua akan menentang pasukan tempat ketiga dalam siri BO5 penyingkiran. Pasukan yang memenangi pusingan ini akan mara ke separuh akhir untuk menghadapi pasukan tertinggi. Selain itu, semua perlawanan pada peringkat ini akan menggunakan format BO5.

Pusingan akhir akan berlangsung pada 21 November dalam siri best-of-seven untuk menentukan pemenang Wild Rift Horizon Cup.
Jadual Perlawanan
13 November:

[DKG] Da Kun Gaming vs [SE] SBTC Esports
[EBG] eBRO Gaming vs [TQ] Team Queso
[TS] Team Secret vs [TT] Thunder Talk Gaming
[TSM] TSM vs [TRB] Tribe Gaming

14 November 2021:

 [SG] Sengoku Gaming vs [TT] Thunder Talk Gaming
 [RY] Rolster Y vs [SE] SBTC Esports
 [DKG] Da Kun Gaming vs [TSM] TSM
 [TS] Team Secret vs [EBG] eBRO Gaming

15 November:

[EBG] eBRO Gaming vs [SG] Sengoku Gaming
[TQ] Team Queso vs [TS] Team Secret
[TSM] TSM vs [RY] Rolster Y
[TRB] Tribe Gaming vs [DKG] Da Kun Gaming

16 November:

[SE] SBTC Esports vs [TRB] Tribe Gaming
[TT] Thunder Talk Gaming vs [TQ] Team Queso
[RY] Rolster Y vs [DKG] Da Kun Gaming
[SG] Sengoku Gaming vs [TS] Team Secret

17 November:

[TQ] Team Queso vs [SG] Sengoku Gaming
[TT] Thunder Talk Gaming vs [EBG] eBRO Gaming
[SE] SBTC Esports vs [TSM] TSM
[TRB] Tribe Gaming vs [RY] Rolster Y

Peringkat Suku Akhir (BO5, jam 6PM GMT +8):
19 November:

Perlawanan 1 – Akan ditentukan
Perlawanan 2 – Akan ditentukan

Peringkat Separuh Akhir (BO5, jam 6PM GMT +8):
20 November:

Perlawanan 1 – Akan ditentukan
Perlawanan 2 – Akan ditentukan

Peringkat Akhir (BO7, jam 8PM GMT +8):
21 November:

Perlawanan Akhir – Akan ditentukan!

Giveaway Poro Energy

Demi meraikan Wild Rift Horizon Cup, 9.6 juta hadiah Poro Energy akan diberikan kepada pemenang bertuah. Pemenang akan dipilih secara rawak setiap hari semasa siaran serantau terpilih yang dibuka kepada peminat e-sukan Wild Rift di Indonesia, Malaysia, Singapura, Thailand, Filipina, Taiwan, Hong Kong dan Vietnam.
Oleh itu, jangan ketinggalan untuk menonton siaran-siaran itu pada 13 November sehingga 21 November. Anda boleh menonton perlawanan itu melalui pautan-pautan di bawah:
Bahasa Malaysia – FB
Bahasa Indonedia – YouTube
Mandarin – Twitch
Tagalog – Facebook
Thai – Facebook
Vietnam – YouTube
Untuk maklumat lanjut tentang Wild Rift Horizon Cup 2021, lawati laman web Facebook rasminya di sini, atau akaun Twitter rasminya di sini.


Acara Sony State of Play yang diadakan awal pagi ini, menampilkan beberapa permainan video yang pernah diumumkan sebelum ini dan pengenalan beberapa tajuk baru. Seperti yang dijangkakan, pengumuman Deathloop di penghujung acara, selain terdapat juga beberapa pengumuman yang lain.
Berikut ialah tajuk-tajuk yang akan tiba untuk konsol PS4 dan PS5 yang diumumkan di acara itu.
Moss: Book 2 diumumkan

Acara dimulakan dengan pengumuman Moss: Book 2 oleh Polyarc. Sekuel untuk Moss ini akan debut di PlayStation VR dan akan mengandungi teka-teki, platforming dan kombat yang cukup digemari. Trailer yang ditayangkan memberikan sedikit sebanyak gambaran mengenai suasana permainan itu.
Tarikh keluaran permainan video ini masih belum diumumkan.
Arcadegeddon diumumkan, akses awal bermula hari ini

Arcadegeddon diumumkan semasa acara hari ini, sebuah permainan aksi yang sedikit menyerupai Fortnite. Ia adalah permainan menembak multiplayer yang boleh dimainkan solo atau empat orang sepasukan.
Akses awal bermula hari ini dan akan dilancarkan pada 2022.
Kandungan lepas pelancaran New Tribe of Midgard didedahkan

Perincian terbaru Tribe of Midgard didedahkan. Ia akan dilancarkan bersama musim Wolf Saga dan akan memperkenalkan sistem rune terbaru. Permainan video ini juga akan terdapat Saga Quest istimewa dan barangan ekslusif bermusim.
Akan dilancarkan di PS4 dan PS5 pada 27 Julai.
Hunter’s Arena: Legends tiba di PS4 dan PS5

Mantisco hari ini mengumumkan bahawa Hunter’s Arena: Legends – sebuah permainan video yang menggabungkan “RPG, MOBA dan pelbagai genre lain” akan tiba di PS4 dan PS5. Ia juga terdapat menampilan mod PvP dan PvE dan  juga dua mod ‘battle royale’.
Akan dilancarkan pada bulan ini.
FIST: Forged in Shadow Torch akan tiba 7 September

FIST: Forged in Shadow Torched sebuah Metroidvania 2D yang dibintangi seekor arnab yang dalam pelarian daripada mesin yang ganas. Pertama kali didedahkan akan tiba untuk PS4 pada 2020 dan disahkan akan tiba di PS5 sebelum ditangguhkan. Ia akan ada kombat stail arked dan pelbagai rahsia dan naik taraf yang perlu dicari.
Akan tiba di PS4, PS5 dan PC pada 7 September.
SIFU, ditangguh hingga awal 2022

SIFU permainan stail kung-fu yang diperkenalkan padal awal tahun ini, ditangguhkan hingga awal 2022. Trailer terbaru menunjukkan bagaimana usia anda jika anda dikalahkan. Seperti yang ditunjukkan sebelum ini, ia dikatakan sebagai ‘persimpangan di antara dua genre” yang mana gabungan permainan kombat dan permainan aksi 3D.
Dikatakan akan tiba untuk PS4, PS5 dan PC.
Dapat melihat dengan lebih dekat JETT: The Far Shore

Sony memberikan sedikit selingan JETT: The Far Shore, yang sedang dibangunkan oleh sebuah pembangun bebas, Superbrothers. Permainan video itu menyerupai No Man’s Sky, menampilkan pengembaraan Sci-Fi sama ada berjalan kaki atau menggunakan kapal angkasa.
Akan tiba di PS4 dan PS5 pada tahun ini.
Sega menunjukkan permainan Demon Slayer

Kita diperlihatkan Demon Slayer di State of Play kali ini. Ia adalah permainan video adaptasi daripada anime terkenal.
Dijangka tiba pada 15 Oktober di PC, PS4, PS5, Xbox One, Xbox X|S.
Lost Judgement akan disertakan naik taraf generasi baru untuk PS5 dan Xbox

Sega mengumumkan Lost Judgement, sebuah sekuel spin-off  daripada siri Yazuka, dengan menampilan penyiasat peribadi. Permainan ini akan disertakan naik taraf percuma untuk pemilik PS4 dan Xbox.
Sega juga menunjukkan tiga versi berbeza dengan Digital Ultimate Version termasuk perkembangan cerita yang diset di Kamurocho dan Ijincho.
Tarikh keluar Death Stranding Director’s Cut diumumkan

Death Stranding Director’s Cut diumumkan bersama kandungan terbaru. Ia termasuk pertarungan baru dan mekanik kombat yang lebih maju seperti jarak tembak, ketapel (catapult) kargo, misi baru dan mod perlumbaan.
Akan tiba pada 24 September dan pra-tempahan telah dibuka.
Deathloop mendapat trailer terbaru

Akhir sekali, Sony memberikan gambaran lebih Deathloop melalui trailer terbarunya. Penembak baru Arkane Studios yang berlatarkan tema 1960-an. Di dalam previu, kami menggelar sebagai “supernatural Hitman”.
Walaupun syarikat induk Arkane Studio, Bethesda adalah milik Microsoft, Deathloop kekal milik eksklusif konsol PlayStation.
Dijangka tiba di PS5 dan PC pada 14 September.


Siaran langsung miHoYo hari ini mengumumkan kemas kini baru untuk Genshin Impact Versi 2.1.
Kali ini update Inazuma akan menambah satu pulau baharu dan juga karakter baru untuk Inazuma.
Versi 2.1 ini akan hadir pada 1 September ini.

Apa yang kita tahu dari acara langsung Genshin Impact 2.1
Versi kali ini akan membawa acara baru Moonchase Festival.
Pemain boleh mencari harta karun dan mendapat moonchase jed untuk ditukarkan di event shop.
Cerita baharu dan Pulau baru
Pemain kini akan mengunjungi Pulau Watatsumi yag juga markas pemberontak Sangonomiya Kokomi.
Anda juga bakal melawat Pulau Seirai yang juga tempat sunyi yang diselimuti awan panah petir.
Penceritaan akan bersambung dari penghujung versi 2.0.
Pulau Watatsumi

Pulau Seirei

Boss
Signora – N0-8 dari 11 Harbingers
Signora akhirnya hadir sebagai boss mingguan baharu. Beliau akan menggunakan elemen Pyro dan Cryo.

Thunder Manifestation
Thunder Manifestation juga adalah versi baharu Oceanid juga akan hadir tetapi dengan elemen Electro.

Hydro Hypostasis
Bos hypostasis baru juga akan hadir dengan elemen Hydro.

Senjata baharu
Claymore baru Luxurious Sea-Lord iaitu pedang besar ikan.

Sistem memancing baru

Anda juga akan mendapat sistem memancing baru di dalam Genshin Impact dan juga mendapat kolam ikan untuk membela ikan-ikan yang sudah ditangkap.

Karakter baru Versi 2.1
Raiden Shogun – Baal

Archon ke-3 bakal diperkenalkan di Inazuma.
Raiden Shogun adalah karakter lima bintang Electro yang menggunakan polearm.
Skill pertama Raiden Shogun digelar Transcendence: Baleful Omen.
Raiden Shogun akan melancarkan serangan elektrik dan memberi pasukan anda Eye of the Stormy Judgement.
Eye of the Stormy Judgement akan mengeluarkan serangan elektrik bersama karakter yang menyerang.
Skill Ultimate Raiden Shogun ialah Secret Art: Musou Shinsetsu.
Raiden Shogun akan mengeluarkan pedang samurainya dan menyerang musuh dan beliau juga akan imun kepada reaksi Electro-Charged.
Kujou Sara

Kujou Sara adalah karakter Electro empat bintang yang menggunakan busur untuk berlawan.
Skill pertama Kujou Sara dipanggil Tengu Stormcall.
Sara akan melompat ke belakang dan memanggil perlindungan dari Crowfeather dan melancarkan serangan bidik yang penuh terus ke musuh.
Serangan ini juga akan memberi Bonus ATK kepada rakan pasukan.
Ultimate Kujou Sara pula Subjugation: Koukou Sendou.
Sara akan menjatuhkan Tengu Juurai: Titanbreaker dan membuat empat tiang Electro yang akan bergerak keluar di dalam aoe.
Sangonomiya Kokomi

Sangonomiya Kokomi adalah karakter lima bintang dengan elemen hydro dengan senjata catalyst.
Skill pertama Kokomi ialah Kurage’s Oath.
Kokomi akan memanggil Bake-Kurage seekor obor-obor untuk menyerang musuh dan juga memulihkan HP karakter yang sedang bertempur.
Ultimate Kokomi pula digelar Nereid’s Ascension.
Kokomi akan menggunakan kuasa Watatsumi dan mengakibatkan Hydro DMG kepada musuh dan Kokomi akan akan mendapat beberapa buff tambahan untuk menguatkan lagi serangannya.
Sangonomiya Kokomi juga mempunyai satu kuasa yang akan mengurangkan kadar Crit kepada 0% tetapi akan meningkatkan tahap healing sebanyak 25%.
Aloy

Aloy adalah karakter dari Horizon: Zero Dawn dan menjadi karakter baru dalam kolaborasi Genshin Impact dan Horizon.
Beliau menjadi karakter empat bintang dengan element Cryo (ice) dan menggunakan busur sebagai senjata.
Skill pertama Aloy ialah Frozen Wilds dan Aloy akan melemparkan sebuah bom ais yang akan meledak dan mengakibatkan Cryo DMG.
Ultimate Aloy digelar Porphecies of Dawn.
ALoy akan melemparkan Power Cell yang mempunyai elemen Cryo dan meledakkan anak panah membuat serangan Cryo DMG Area.
Acara Moonchase Festival

Festival Moonchase juga hadir sebagai acara bermusim kali ini.
Festival ini akan menunjukkan musim gugur di mana rakan dan kerabat di Liyue akan berkumpul untuk minum dan makan bersama.
Pemain juga akan bertemu kembali dengan Keqing dan Xiangling untuk masak beberapa resepi-resepi baharu.
Genshin Impact juga bakal menyambut ulang tahun pertama.
Setiap pemain akan mendapat 10 Intertwined fates, mora, enhancement crystal dan juga Heroes Wit.
Bonus tambah nilai juga akan reset dan semua pembelian pertama prigomens anda akan mendapat dua kali ganda.

Setakat ini sahaja semuanya benda baharu yang ada untuk Genshin Impact Versi 2.1.
Kemas kini baru ini akan hadir pada 1 September 2021 ini.
Jangan lupa tebus KOD PRIMOGEMS Genshin Impact.
Hanya dalam masa terhad.
1. NTPVU7JTJYPD 100 Primogems
2.DSPVUN2BKH5M 100 Primogems
3.CB7UU6KT2H59 100 Primogem


Liga Professional Mobile Legends MY/SG (MPL) Musim Keempat akan tiba bermula Sabtu (24 Ogos) hingga 29 September ini! Sudahkah anda bersedia?
Ia mempertandingkan sebanyak AS$100,000 (RM415,000) dan akan disiarkan di Facebook Mobile Legends: Bang Bang setiap Sabtu dan Ahad bermula jam 4 petang.
Artikel berkaitan: MPL akan ditayangkan di TV9
Di sini penulis senaraikan info-info penting yang korang wajib tahu!

Pasukan bertanding

Ini adalah pasukan dari Malaysia:

Shopee Bosskurr
Axis Esports
Xpax X-Assins
Geek Fam
TODAK (menang kelayakan)
Sabah Top Player (menang kelayakan)

Ini adalah pasukan dari Singapura:

EVOS Esports SG
Resurgence
Notorious Villains (menang kelayakan)
Louvre Esports (menang kelayakan)

Format pertandingan, apa yang berubah?
Kali ini, kedudukan kumpulan akan ditentukan mengikut jumlah perlawanan best of three yang dimenangi dan tiebreaker pula akan ditentukan mengikut perbezaan menang dan kalah bagi setiap kumpulan (contohnya perlawanan yang dimenangi akan ditolak dengan perlawanan yang kalah) untuk dikira.
Jika perbezaan kalah dan menang adalah sama, keputusan terakhir dalam carta akan ditentukan oleh prestasi pasukan sepanjang musim liga.
Seperti biasa, lapan kumpulan di kedudukan teratas carta akan layak ke playoffs manakala dua kumpulan di kedudukan tercorot akan disingkirkan.
Siapa yang layak ke upper bracket ketika Playoffs? Mereka adalah empat pasukan dengan skor tertinggi dan empat terbawah akan ke lower bracket untuk bermain pusingan kalah mati.

Ada viewing party besar-besaran
Contoh Viewing Party untuk kejohanan e-sukan.
Untuk menghangatkan lagi MPL kali ini, peminat di sekitar Lembah Klang boleh beramai-ramai menyaksikan viewing party di Rasta, Taman Tun Doktor Ismail, Kuala Lumpur pada 15, 21 dan 29 September ini. Pelbagai aktiviti boleh disertai dengan hadiah menarik boleh dimenangi.
Malah, ia percuma! jadi korang boleh bawa rakan-rakan yang peminat tegar MLBB untuk ‘tumpang sekaki’.

Pasukan yang mengalami perubahan dan yang baru menyertai
Sabah Top Player mempunyai pemain yang paling muda dalam kejohanan ini, Isaac “Proler” Chang yang berusia 14 tahun.
Bagi Louvre Esports, Singapura, mereka disertai oleh veteran dari MPL MY/SG, Lim “ly4ly4ly4” Yang dan Jason “JasonKoh” Koh dari Bigetron SG yang sudah dibubarkan. Pada peringkat kelayakan, mereka bermain di bawah nama NoSponsorGaming tapi kemudian dijenamakan semula sebagai Louvre Esports.
Axis Esports pula dianggotai bekas pemain Reborn iaitu Muhammad Firdaus “Rynn” Abdul Jamil, Fiqri Atiq “Lacid” Mohd Fauzi Lai, Muhammad Nur Hafis “Evilx” Jamiran dan Saw “Loong” Kee Loong. Mereka menjuarai MPL MY/SG Musim Kedua.
Bagi Singapura, Nara Esports SG telah pun dibubarkan dan dua pemainnya, Nashrudin “Fenrir” Kamsani dan Ng “Kolia” Shao Ming menyertai Notorious Villains yang juga dikenali sebagai Nocte Volpe dalam pusingan kelayakan.
Mereka yang bertanding di musim liga ini layak menerima subsidi mingguan sebanyak RM1,450 bagi setiap pasukan dan bonus sehingga RM2,490 untuk setiap perlawanan yang dimenangi.

Jadual musim liga
Musim liga ini akan bermula pada 24 Ogos hingga 29 September 2019. Strim di Facebook rasmi MLBB akan bermula pada waktu berikut:

Minggu 1: 24 – 25 Ogos 2019
Minggu 2: 31 Ogos – 1 September 2019
Minggu 3: 7 – 8 September 2019
Minggu 4: 14 – 15 September 2019
Minggu 5: 21 – 22 September 2019
Minggu 6: 28 – 29 September 2019

Setiap minggu, Sabtu dan Ahad pada jam 4 petang.
—–
Saksikan juga MPL MY/SG setiap Sabtu dan Ahad bermula jam 7 malam di TV9!

Artikel berkaitan: MPL akan ditayangkan di TV9
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


PlayerUnknown’s Battlegrounds mudah alih (PUBG Mobile) tidak dinafikan mempunyai komuniti yang begitu besar di Malaysia. Lihat saja kehadiran peminat yang menghadiri acara-acara PUBG Mobile yang diadakan boleh mencapai sehingga ribuan orang, belum lagi termasuk jumlah penonton di livestream Facebook yang mencapai puluhan ribu orang.
Terbaru, Kejohanan Dunia PUBG Mobile Club Open (PMCO) Global Finals akan dianjurkan pada minggu depan (29 November – 01 Disember) di Pusat Dagangan Dunia Putra (PWTC), Kuala Lumpur dan satu-satunya wakil negara, Yoodo Gank akan berentap merebut hadiah wang tunai terkumpul RM10.4 juta.
Apa yang best sangat dengan PMCO Global Finals di Kuala Lumpur ni? Jom baca lebih lanjut! Tapi sebelum tu.. klik SINI untuk beli tiket sekarang!

Persembahan Naim Daniel, Henry Lau, dan Badshah

Artis BBNU tanah air, Naim Daniel akan berada di PWTC membuat persembahan! Penyanyi yang terkenal dengan lagu Sumpah, Adakah Engkau Menungguku dan Sempurna ini sememangnya mempunyai suara yang merdu dan Naim juga pernah tampil di acara e-sukan lain seperti Kejohanan E-Sukan Kampus (KEK).
Lebih meriah apabila Naim juga akan ditemani oleh Henry Lau (ahli KPOP boyband Super Junior) dan BadShah, artis fenomena Bollywood yang sangat dikenali di India! Fuhh, tiga orang artis hebat berada di pentas dunia sememangnya satu pengalaman yang korang mesti taknak terlepas!

Kenali 16 pasukan terbaik dunia bertanding
Yoodo Gank
Gambar: Yoodo
Pasukan negara ini menunjukkan prestasi cemerlang di musim liga Fall Split yang berlangsung sebelum ini, menjadi satu-satunya pasukan Malaysia yang layak ke Global Finals selepas VIP Squad tidak berjaya mendapatkan slot di Prelims ketika SEA Finals berlangsung di Bangkok, Thailand sebelum ini.
Walaupun mendapat tempat ke-16 di SEA Finals, pastinya pasukan negara ini akan berhempas pulas untuk tunjukkan corak permainan berbeza di kejohanana dunia ini nanti.
Mereka diwakili oleh Zully, iSh0tz, ManParang dan Geek.

Top Esports

TOP Esports bukan lagi pasukan yang asing dalam arena kompetitif PUBG Mobile. Mereka boleh dikatakan pasukan terbaik di China dengan kemenangan besar di PMCO Global Final Spring 2019 yang lepas.

RRQ Athena dan Illuminate

RRQ dan Illuminate pula adalah gergasi Thailand yang tak dapat disangkal lagi kehebatan mereka. Kedua-dua pasukan ini sentiasa mendapat kedudukan teratas di musim liga PMCO Spring dan Fall yang mana mereka menunjukkan persembahan luar biasa setiap minggu.
RRQ Athena memenangi kejohanan SEA Finals baru-baru ini dan mereka juga adalah juara bagi musim lepas serta tempat keempat di Global Finals Spring.

Entity Gaming dan Team SouL

Bagi pasukan Entity Gaming dan Team SouL, mereka adalah wakil Asia Selatan. Team SouL sebelum ini pernah menyertai Global Finals Spring dan mereka mendapat tempat ke-12.

Cloud 9

Cloud 9 pula membuat kemunculan sulung di PMCO Fall Split sebagai juara kelayakan Amerika Utara dan mereka pernah menyertai kejohanan PUBG Mobile Star Challenge 2018 di tempat ke-14.

Team Unique

Selain mempunyai dua pemain yang pernah mendapat MVP di PMCO Fall Split Eropah, Team Unique juga adalah juara di rantau itu dan akan cuba menebus kekalahan mereka di tempat ke-13 di Global Finals lepas.

Kurdistan Esports

Pasukan Iraq ini akan cuba nasib mereka di kejohanan dunia dan cuba yang terbaik selepas tewas di tempat terakhir ketika Prelims musim lalu.

Team Queso

Pasukan Sepanyol ini mengalami rombakan besar-besaran selepas musim lalu dengan melepaskan kesemua pemain mereka. Tapi kali ini mereka akan cuba comeback dengan lineup pemain Argentina, Uruguay dan Chile.

EGC KR Black

Mereka adalah pasukan yang baru ditubuhkan tapi sudah mencipta nama sendiri dengan melayakkan diri ke Global Finals.

ARG Wistaria

Pasukan Jepun ini memenangi PUBG Mobile Japan Championship baru-baru ini dan menjadi wakil sulung negara Matahari Terbit itu untuk melayakkan diri ke Global Finals.

UNicornGaming

Sebagai satu-satunya skuad yang memenangi pusingan wildcard, pasukan Taiwan ini akan cuba yang terbaik untuk mencabar skuad-skuad gergasi lain.

Tiga slot lain akan direbut oleh 16 pasukan lain dari 10 region bertanding di Prelims pada hujung minggu ini bagi melayakkan diri ke Global Finals di PWTC. Antara pasukan yang kuat di rantau Asia Tenggara adalah Bigetron, Mega Conqueror dan Orange Esports.

Hadiah wang tunai terkumpul USD2.5 juta (RM10.4 juta)

Bukan nak kata, tapi rugi betul kalau korang tak hadirkan diri di Kejohanan Mobile Esports paling besar di dunia! dengan hadiah wang tunai terkumpul RM10.4 juta, pastinya kita akan menyaksikan saingan sengit antara pasukan terbaik dunia.
Sekali lagi Malaysia menjadi tuan rumah untuk kejohanan dunia!
Jangan lupa ambil peluang untuk saksikan kejohanan mobile esports terbesar di dunia ini pada 29 November hingga 1 Disember! Mari berikan sokongan kepada wakil Malaysia dan 15 pasukan terbaik dunia lain merebut hadiah wang tunai RM10.4 juta! Dapatkan tiket korang sekarang di https://proticket.com.my/pubg-mobile-club-open-2019-fall-global-final/


PUBG Mobile World League (PMWL) Season 0 akan bermula esok dan ramai peminat yang tidak sabar ingin menyaksikan pasukan kebanggaan Malaysia, Yoodo Gank dan Team Secret berentap.
20 pasukan terhebat PUBG Mobile di seluruh dunia akan merebut hadiah terkumpul RM3.6 juta. Walaupun terdapat pembabitan dari pelbagai negara di rantau berbeza, ia akan diadakan secara dalam talian. Format ini digunakan berikutan pandemik COVID-19 yang terjadi sekarang.
Pasukan-pasukan ini akan berentap dalam tiga peringkat:
1. Minggu Pembukaan

20 pasukan dibahagikan kepada lima pasukan
Tiga hari – 15 perlawanan
Keputusan skor dalam Minggu Pembukaan ini akan digunakan untuk menentukan cabutan di peringkat Liga.

2. Minggu Liga

Sebanyak 10 perlawanan perlu dimainkan setiap minggu.
16 pasukan teratas akan layak ke Minggu Super

3. Minggu Super

Sebanyak 15 perlawanan akan dimainkan setiap minggu.
Ranking di carta liga akan dikira mengikut mata yang diraih di Minggu Super sahaja.
16 pasukan teratas yang mengumpul mata tertinggi akan layak ke Final Liga Dunia.

Ini adalah pasukan penuh untuk zon Timur.

Valdus Esports (PMPL Thailand), sebelum ini dikenali sebagai ILLUMINATE The Murder.
Bigetron RA (PMPL Indonesia).
BOX Gaming (PMPL Vietnam).
Team Secret (PMPL MY/SG).
Yoodo Gank (PMPL SEA Finals).
King of Gamers (PMPL SEA Finals).
RRQ Athena (PMPL SEA Finals).
Morph Team (PMPL SEA Finals).
GXR Celtz (PMPL SEA Finals).
MegaStars (PMPL SA Finals).
TeamIND (PMPL SA Finals).
Orange Rock (PMPL SA League).
TSM Entity (PMPL SA League).
Nova GodLike (PMPL SA League).
Synerge (PMPL SA League).
U Level Up (PMPL Chinese Taipei).
T1 (Street Challenge).
Reject Scarlet (Japan Championship).
Free Style (PMCO Pakistan).
PMCO Wildcard (No Chance Team).

Saksikan aksi PMWL di Twitch.


Ketika atlet sukan negara kita sedang memungut pingat dalam pelbagai acara sukan yang berlangsung sejak dari 18 Ogos lepas, atlet esports negara juga menerima peluang sama untuk serlahkan bakat mereka di Sukan Asia 2018 (Asian Games 2018) yang ke-18. Diorganisasikan oleh hasil tiga kerjasama badan-badan besar seperti Olympic Council of Asia (OCA), Asian Electronic Sports Federation (AESF) dan Indonesia Asian Games Organizing Committee (INASGOC), Sukan Asia 2018 pada kali ini melakar sejarah dengan melakukan demonstrasi liga esports buat julung kali pertama.
Jika korang tertanya-tanya kalau ada acara menyarung pingat ala-ala sukan Olimpik kepada peserta esports, maka sayang sekali ini tidak akan terjadi kerana ini cuma berfungsi sebagai demonstrasi sahaja. Meskipun demikian, ini adalah peluang keemasan untuk kita tonjolkan bakat-bakat besar esports dalam negara ke luar negara dan juga untuk Sukan Asia 2022 akan datang di Hangzhou, China.
Tanpa membuang masa, berikut adalah himpunan enam game yang bakal dipertandingkan, jadual acara esports dan cara untuk menonton kesemua acara esports di Sukan Asia 2018.
Acara Enam Game Yang Dipertandingkan

Setelah persetujuan dan perbincangan bersama tiga persatuan, sebanyak enam game merupakan campuran game mobile, console dan PC akan dipertandingkan di Sukan Asia 2018. Antara game-game yang akan dipertandingkan adalah Arena of Valor, Clash Royale, League of Legends, StarCraft II, Hearthstone dan Pro Evolution Soccer 2018.
Acara esports yang terlibat secara individu adalah StarCraft II, Hearthstone dan Clash Royale manakala acara yang dilakukan secara berpasukan adalah League of Legends, Arena of Valor dan PES 2018.
Wakil Malaysia Ke Sukan Asia 2018
Khairul (dua dari kiri) bersama Norhaikal
Antara enam game yang disenaraikan di atas, Malaysia berjaya menghantar wakil bertanding untuk sebuah game sukan bola sepak, PES 2018 setelah melalui pusingan kelayakan dari negara-negara rantau Asia Tenggara, Asia Tengah, Asia Barat, Asia Selatan dan Asia Timur. Mereka ialah Muhamad Khairul Abdul Aziz “Keron” dan Mohamad Norhaikal Mohamad Noh “Haikal” yang layak bertanding ke temasya sukan itu.
Pasangan duo masing-masing berusia 24 tahun dan 20 tahun ditempatkan dalam kumpulan A dan bakal berdepan dengan tiga pasukan lain dari negara Hong Kong, Iran dan Kazakhstan. Kami juga sempat beramah mesra bersama salah seorang daripada duo berkenaan iaitu Khairul bagi bertanyakan sumber inspirasinya untuk terus maju sebagai atlet esports dan juga makna sebagai wakil PES di Sukan Asia 2018.
Jadual Dan Saluran Tonton Acara Demonstrasi Esports
Ditempatkan di Jakarta dan Palembang, pertandingan demonstrasi acara esports ini akan bermula pada 26 Ogos sehingga 2 September. Acara demonstrasi esports akan bermula dengan Arena of Valor dan berakhir dengan PES 2018. Korang boleh tengok jadual secara teliti di bawah:

Hampir semua acara esports akan berlangsung pada waktu pagi mengikut waktu tempatan Jakarta iaitu sejam lebih lambat dari waktu tempatan Malaysia. Untuk memudahkan korang untuk mengikuti acara ini, berikut adalah senarai game dipertandingkan yang kami sudah selaraskan dengan waktu Malaysia:

Arena of Valor – 11am (26 Ogos)
Clash Royale – 11am (27 Ogos)
League of Legends – 10:45am (27 Ogos), 11am (28 Ogos), 12pm (29 Ogos)
StarCraft II – 2pm (30 Ogos)
Hearthstone – 10am (31 Ogos)
PES 2018 – 11 pagi (1 September)

Korang boleh menonton keseluruhan acara demonstrasi esports Sukan Asia 2018 berlangsung di Jakarta dan Palembang melalui saluran Twitch.
Dari pihak MyGameOn, kami ingin mengucapkan semoga berjaya dan selamat maju jaya kepada Keron dan Haikal sebagai wakil Malaysia untuk PES 2018. Ayuhlah kita sama-sama memberi sokongan penuh untuk atlet esports negara kita yang akan bertanding di Sukan Asia 2018!


Ayuh pakat datang bersama rakan-rakan untuk bertemu dan berkongsi ilmu bersama para pemain e-sukan profesional dan pakar-pakar industri di persidangan e-sukan paling epik diadakan di Perak!

Memang tidak dinafikan e-sukan semakin hangat diperkatakan. Pada tahun 2018, kita sudah menyaksikan acara-acara penting dalam e-sukan tempatan seperti dua pemain professional Pro Evolution Soccer (PES) ke Sukan Asia 2018,  penglibatan e-sukan buat kali pertama di SUKMA Perak & Hari Sukan Negara dan yang terbesar adalah suntikan RM10 juta untuk pembangunan e-sukan dan permainan video oleh kerajaan.
Menurut data laporan e-sukan Newzoo, seramai 645 juta orang menonton acara e-sukan dari seluruh dunia serta hampir separuh daripada angka sebanyak 57% adalah penonton tegar e-sukan datang dari benua Asia Pasifik iaitu termasuk Malaysia dan Asia Tenggara. Malah, industri e-sukan dianggarkan membawa masuk pulangan besar USD$1 billion menjelang tahun 2019.
Melihat potensi besar pasaran e-sukan tempatan dan antarabangsa, inilah segalanya korang perlu tahu tentang Esports Professional Industry Conference (EPIC)!
Apa itu EPIC?

Esports Professional Industry Conference (EPIC) adalah persidangan e-sukan profesional untuk berkongsi pandangan dan mendalami pengetahuan tentang e-sukan bersama nama-nama besar daripada industri e-sukan di dalam dan di luar negara. Persidangan buat julung kali pertama di Malaysia ini dikelola oleh Pusat Aspirasi Anak Perak (PASAK), sebuah organisasi di bawah kerajaan negeri Perak.
Bertemakan ‘More Than Gaming‘, EPIC mahu menghasilkan ekosistem e-sukan positif dan menyediakan platform bagi penyampaian maklumat e-sukan tepat dan berkualiti kepada masyarakat umum yang boleh memacu ekonomi negara pada jangka masa terdekat.
Aktiviti apa bakal berlangsung di EPIC?

EPIC membawakan pelbagai aktiviti berlandaskan tiga teras utama dari perspektif persidangan, pameran dan kejohanan e-sukan. Berikut adalah seluruh aktiviti yang bakal berlangsung sepanjang dua hari persidangan:
Persidangan EPIC
Sesi perbincangan bersama tokoh-tokoh industri e-sukan dalam pelbagai jenis topik penting iaitu pendidikan, kewangan, undang-undang, teknologi, pelancongan dan pemasaran, kesihatan serta infrastruktur dengan galakan ke arah pembangunan e-sukan maju dengan ekosistem dan ekonomi positif.
Pameran EPIC
Jaringan e-sukan diperkukuhkan lagi dengan sokongan jenama dan syarikat dalam industri e-sukan. Pameran menjemput syarikat terkenal meliputi bermacam-macam platform dari PC ke konsol dan melihat barangan periferal gaming, peralatan elektronik serta membuka ruang untuk kerjaya dalam e-sukan.
Pameran ini turut memberi peluang kepada pengunjung untuk kumpul maklumat seperti lanjutan pembelajaran, peluang perniagaan dan bantuan kewangan.
Kejohanan EPIC

Saksikan bakat-bakat e-sukan terpendam secara solo atau berkumpulan di kejohanan EPIC berlangsung pada 2 dan 3 Mac ini! Peserta bakal bertanding dalam 4 game yang menggunakan kesemua platform iaitu Dota 2 (PC), PUBG Mobile (mobile), Mobile Legends (mobile) dan FIFA 19 (konsol).
Keempat-empat pertandingan game mempunyai hadiah wang terkumpul tersendiri. Untuk Dota 2, PUBG Mobile dan Mobile Legends, juara bakal membawa pulang hadiah wang RM2,000 manakala juara FIFA 19 bakal memenangi hadiah RM1,000.
Siapa yang patut hadir ke EPIC?
Pemain profesional Dota 2 kelahiran Malaysia, MidOne dari Team Secret bakal berucap di EPIC pada hujung minggu ini!

Persidangan e-sukan profesional ini ditujukan khas kepada KORANG SEMUA peminat e-sukan datang beramai-ramai ke Ipoh, Perak.
Pada tahun ini, EPIC menjemput lebih daripada 35 pengucap terdiri daripada pemain profesional, doktor sehingga ke badan-badan kerajaan. Antara mereka yang dijemput adalah pemain profesional Dota 2 iaitu ahli Team Secret, Bryan Yeik ‘MidOne’ Nai Zheng; Menteri Kementerian Belia dan Sukan, YB Syed Saddiq Syed Abdul Rahman; Exco Belia, Sukan dan Pembangunan Modal Insan Perak, YB Howard Lee Chuan How dan ramai lagi.
Selain itu, korang boleh bertemu dengan 30 jenama, syarikat dan pelabur yang berminat dalam peluang perniagaan dan jalinan kerjasama e-sukan.
Di manakah EPIC akan diadakan?

EPIC akan berlangsung selama dua hari bermula dari 2 Mac sehingga 3 Mac ini dan kemasukan adalah PERCUMA! Serikan hari minggu korang dengan segalanya e-sukan di Casuarina Convention Center, Ipoh, Perak.
Untuk maklumat lanjut, korang boleh layari laman rasmi EPIC dan daftarkan diri sebagai pengunjung di sini.


Kejohanan antarabangsa pertama League of Legends: Wild Rift, iaitu Wild Rift Horizon Cup 2021 sudah pun diumumkan.
Ia akan berlangsung bermula 13 hingga 21 November tahun ini dan akan menawarkan hadiah terkumpul yang bernilai AS$500,000 (RM2.08 juta)!

Wild Rift Horizon Cup akan membawakan 10 pasukan yang layak selepas bersaing dalam kelayakan serantau di negara atau zon masing-masing.
Antara pasukan yang layak ialah:

Brazil – TSM
China – Da Kun Gaming, Thunder Talk Gaming
EMEA – Team Queso
Jepun – Sengoku Gaming
Amerika Latin – eBRO Gaming
Amerika Utara – Tribe Gaming
Asia Tenggara – SBTC Esports, Team Secret
Korea Selatan – Rolster Y

Kejohanan ini akan berlangsung melalui empat peringkat iaitu peringkat Kumpulan, Suku Akhir, Separuh Akhir dan Akhir.

Kumpulan: 13 – 17 November
Suku Akhir: 19 November
Separuh Akhir: 20 November
Akhir: 21 November

Bagi peringkat Kumpulan, 10 pasukan ini akan dibahagikan kepada dua kumpulan di mana setiap pasukan akan bermain satu perlawanan tiga terbaik (Bo3) round-robin. Tiga pasukan terbaik akan terpilih untuk peringkat Knockout.
Kumpulan A

TSM
Da Kun Gaming
Tribe Gaming
SBTC Esports
Rolster Y

Kumpulan B

Thunder Talk Gaming
Team Queso
Sengoku Gaming
eBRO Gaming
Team Secret

Bagi peringkat Knockout, pasukan yang mendapat tempat pertama bagi setiap kumpulan akan terus masa ke pusingan Separuh Akhir. Manakala, pasukan di tempat kedua dan ketiga akan bersaing untuk ke Separuh Akhir dengan perlawanan lima terbaik (Bo5).
Peringkat Separuh Akhir juga akan ditentukan dengan perlawanan lima terbaik. Manakala pusingan akhir, pasukan akan ditentukan dengan perlawanan tujuh terbaik (Bo7) sebelum menjulang piala kejuaraan.
Berikut ialah jadual tayangan Wild Rift Horizon Cup 2021:

Kumpulan: 13 – 17 November – 6.00 petang MYT
Suku Akhir: 19 November – 6.00 petang MYT
Separuh Akhir: 20 November – 6.00 petang MYT
Akhir: 21 November – 8.00 malam MYT

Bagi yang ingin menonton kejohanan Wild Rift Horizon Cup 2021, anda boleh saksikanya di:
Bahasa Inggeris:

Twitch Riot Wild Rift Esports

Bahasa Malaysia:

Wild Rift Malaysia Facebook
Wild Rift Malaysia YouTube
ESL Malaysia Facebook
ESL Malaysia YouTube
ESL Malaysia Twitch


SEGi College Subang Jaya hari ini menandatangani perjanjian persefahaman (MoU) bersama FSA Esports Management Academy (FSA) dan EVOS Esports dalam usaha mempromosikan program pensijilan bersama untuk Penciptaan Kandungan Sukan Elektronik.
Kolaborasi ini akan membantu lebih ramai penuntut SEGi serta orang awam yang berminat menyertai program ini yang akan dijalankan selama enam minggu.
Bagi program tersebut, EVOS akan membangunkan kandungan latihan pensijilan manakala FSA akan mengendali dan SEGi College Subang Jaya akan mengiktiraf serta menyokong pengendalian program pensijilan ini. Peserta akan akan menerima sijil yang sah selepas tamat program.
Dalam program itu, peserta akan mempelajari kemahiran dan teknik perancangan, penciptaan dan pelancaran kandungan profesional untuk e-sukan. Mereka juga akan didedahkan kepada teknik dan strategi pra dan pasca. produksi asas termasuk penyuntingan, penggambaran, pengurusan bakat dan pemasaran.
“Objektif utama kami adalah untuk meningkatkan standard e-sukan di Malaysia. Kami harap sijil ini dapat meningkatkan tahap profesionalisme peserta dengan bantuan pelatih terpilih,” kata Setlla Lau, Ketua Pegawai Eksekutif, SEGI Group of Colleges.
Katanya lagi, amat penting bagi bakat muda bersiap sedia untuk menghadapi sebarang kemungkinan baru yang timbul dalam landskap bidang pekerjaan mereka.
Ikuti kami di Facebook, Twitter dan Instagram. Saksikan kami di YouTube.


Siapa sangka jamuan makan pizza yang dibuat oleh pasukan Fnatic beberapa tahun lepas menjadi satu meme untuk komuniti Dota 2 pada tahun 2018.
Kejadian ini berlaku ketika pertandingan Kelayakan Asia Tenggara 2018 Dota 2 untuk ke ESL ONE Katowice 2018.
Fnatic mengalahkan Geek Fam di Semi Final dan berjaya memenangi perlawanan akhir dengan TNC Pro Team sekali gus melayakkan mereka ke ESL ONE Katowice.
ESL ONE Katowice ketika itu mempunyai RM4 juta jumlah wang terkumpul untuk dimenangi.
Ketika ini pasukan Fnatic terdiri daripada kapten pasukan Eternal Envy, Abed, DJ, pieliedie dan Ohaiyo.
Ketika jamuan makan pizza atau ‘pizza party’ seorang pemain Fnatic dipanggil, ‘ditendang‘ dan terus digantikan semasa jamuan itu.
Pemain yang dipanggil itu adalah Ohaiyo.

Ohaiyo sebenarnya digantikan oleh Universe yang pernah menjuarai The International pada tahun 2015.
Apa yang tidak diketahui oleh Ohaiyo adalah sehari sebelum perlawanan akhir Kelayakan Asia Tenggara 2018, Universe terbang ke Malaysia dan tinggal di rumah sewa Eternal Envy.
Fnatic baru sahaja memenangi Kelayakan Asia Tenggara 2018 dan bagi menyambut kemenangan mereka Fnatic membuat parti jamuan pizza beramai-ramai bersama semua orang.
Ohaiyo dipanggil oleh orang atasan Fnatic dan Ohaiyo diberitahu bahawa dia tidak akan bermain di ESL ONE Katowice dan digantikan oleh Universe.
Apa yang menyedihkan Ohaiyo sendiri tidak tahu mengenai perkara ini.
Tiga hari selepas jamuan itu Ohaiyo membuat satu post Facebook.

Ohaiyo memberitahu, beliau tidak kecewa apabila digantikan oleh Universe, tetapi beliau kecewa dengan sikap pasukannya sendiri yang mempergunakannya untuk kepentingan mereka sendiri.
Selepas tiga tahun bersama Fnatic, Ohaiyo sudah lama menjadi pemain veteran Fnatic.
“Kami mahu menyatakan keputusan ini bukan satu keputusan yang mudah walaupun dengan keputusan cemerlang baru-baru ini, kami hanya mahukan pemain yang kami rasa lebih memberi impak untuk pasukan Fnatic,” ujar Patrik “cArn Sattermon, Ketua Pegawai Permainan di Fnatic.
Fnatic juga memohon maaf kerana tidak mengendalikan perkara ini dengan lebih adil.
Ohaiyo tetap akan dibayar gajinya dan wang kemenangan yang diperoleh dari ESL ONE juga akan diberikan kepada Ohaiyo.
Eternal Envy selaku kapten pasukan juga menerima kecaman apabila tidak memberitahu terus kepada Ohaiyo.
Namun, Eternal Envy sudah membuat kenyataan di Podcast bersama Hotbid untuk memberitahu cerita sebenar.

Di dalam temubual itu Universe sebenarnya masih belum betul-betul diserap masuk ke dalam Fnatic dan tiada sebab langsung untuk membuang Ohaiyo begitu sahaja.
Universe pula baru sahaja sampai ke Malaysia yang sudah mengharungi penerbangan 24 jam.
Jadi keputusan yang bijak adalah masih membiarkan Ohaiyo bermain bukan Universe.
Sejak itu meme ‘Pizza Party’ muncul merata-merata dan apabila terdapat pasukan yang membuat jamuan pizza pasti ramai orang akan membuat lawak mengenai seorang pemain yang bakal dibuang.

Mujur untuk Ohaiyo, dia memasuki pasukan Team Secret dan bertanding di ESL ONE Genting 2018 dan ke LGD. Forever Young dan bertukar-tukar pasukan mengikut kariernya.


Seorang pengguna Reddit baru-baru ini menunjukkan PC case kereta kebal sendiri.
Menurut u/Megolet dia membuat casing kereta kebal ini selama lima bulan yang bersamaan 300 jam.
Pemilik juga mengambil inspirasi daripada 40k Warhammer.

Megolet menggunakan plywood dan beberapa lagi barang-barang lain.

Ramai orang risaukan akan airflow namun pemilik mengatakan dia mempunyai water cooling untuk CPU, stock GPU dan juga dua coolers.

Setakat ini dengan processor i9, RTX 2060 dan EATX Motherboard tiada masalah katanya.
Cantik kan? Kalau mampu buat sendiri bentuk apa yang korang nak buat?


Susulan dari berita yang mengejutkan oleh Suhaz Esports sebentar tadi, penulis menghubungi bekas Pengurus Pasukan, Muhamad Fadhil Hishamuddin (Padel).
Ketika ditanya tentang keputusan Suhaz Esports untuk melepaskan kesemua pemain mereka sebentar tadi, Padel berkata dia akur dan menerima keputusan bahawa prestasi pasukan mereka tidak begitu memuaskan.
“Apa yang saya boleh katakan, selepas dua tahun bersama prestasi kami agak kurang memberangsangkan jadi ini jalan terbaik untuk kami.
“Bagi saya sendiri, saya mahu meneroka bidang baru. Lima tahun sebagai pemain, jurulatih dan pengurus adalah jangka masa yang lama dan banyak pengalaman saya dapat. Jadi sudah tiba masa mencuba benda yang lain,” ujarnya.
Walau bagaimanapun, Padel masih aktif di dalam e-sukan namun dia bergerak di belakang tabir.
“Sekarang ini, saya masih dalam e-sukan cuma lebih ke arah di belakang tabir saja. Untuk Suhaz Esports, terima kasih,” akhirinya.
Terdahulu, Suhaz Esports pernah memenangi tempat ketiga di MPL MY musim ketujuh dan kesembilan. Perjalanan mereka selama dua tahun bersama Suhaz Esports kini sudah sampai ke penghujungnya.
Foto: Padel


Di sebalik kekuatan para pemain pasukan Todak, pasti akan ada jurulatih yang merancang strategi untuk digunakan seperti penggunaan Yu Zhong di midlane tempoh hari.

@mygameondotmy Jurulatih @todak.gaming akui kehebatan rookie baharu mereka, Rival, namun perlukan improvement lagi & jelaskan tentang role @todak.moon dalam pasukan #mobilelegends #mlbb #mplmys10 #mplmy #mpl #fyp #kakigaming ♬ Kita Rockstar – Yazmin Aziz, KUNGFU HEIDI

Kami dari pihak MyGameOn sempat menemu bual Azim selaku jurulatih pasukan Todak dan menanyakan bagaimana strategi Yu Zhong di midlane dibawa masuk.
Azim berkata AJ kerap bermain hero-hero burst dan ini membuatkan strategi itu berjaya kerana Yu Zhong agak sukar untuk ditumbangkan.
“Strategi Yu Zhong di midlane itu sebenarnya senang kerana kita tahu AJ suka bermain hero-hero burst, dia tak boleh nak burst Yu Zhong itu,” kata Azim.
Selain itu, Azim juga memberikan komen terhadap Rival ketika ditanya tentang prestasi Rival yang terkini. Menurutnya, Rival adalah seorang rookie yang bagus namun banyak perlu dipertingkatkan lagi.
“Untuk Rival, dia adalah rookie yang bagus, tapi jika diikutkan dari segi statistik, dia harus banyak improve lagi kerana kami sasarkan dia bermain di Kejohanan Dunia M4 nanti.
“Sebenarnya, Moon ini kami simpan dia sebagai seorang supersub. Sekiranya skuad utama mempunyai masalah seperti sakit, demam dan sebagainya maka Moon akan masuk,” ucap Azim.
Ikuti temubual penuh bersama Azim di laman rasmi Tiktok kami.
Foto: MOONTON Games


Alberttt adalah salah seorang pemain bintang dari Indonesia yang dikatakan sangat lincah menggunakan hero assassin. Setiap kali musuh bertemu dengan RRQ Hoshi, mereka akan memastikan untuk mengenakan ban ke atas hero kegemaran Alberttt iaitu Ling.
Walau bagaimanapun, kebolehan Alberttt tidak terhad kepada Ling sahaja. Hayabusa dan Lancelot juga memberikan mimpi buruk kepada musuh apabila digunakan oleh Alberttt.

View this post on Instagram

A post shared by ONE Esports Indonesia (@oneesportsid)

Menjelang saingan Piala Asia Tenggara Mobile Legends (MSC) 2022, salah seorang pemain pasukan Omega Esports iaitu E2Max menyatakan kelebihan Alberttt kini bukan meta.
“Assasssin tidak lagi menjadi meta ketika ini, sekarang adalah meta tank. Jadi, tidak perlu takut dengan hero jungler yang akan digunakan oleh Alberttt,” ujarnya.
Kita dapat lihat Alberttt mengalami sedikit kesukaran bermain hero tank ketika perlawanan di Sukan SEA Hanoi 2021. Mobazane juga berkata perkara yang sama, meta sekarang bukan meta Alberttt. Apakah pendapat anda semua?
Foto dan sumber: ONE Esports


FromSoftware telah mengumumkan Sekiro: Shadows Die Twice | Game of the Year Edition. Ia akan dilancarkan secara percuma dalam bentuk sebuah kemaskini pada 29 Oktober ini. Sebuah versi fizikal untuk PlayStation 4 (PS4) juga akan dilancarkan pada hujung bulan ini.
Kemaskini tersebut akan menambahkan beberapa perkara baharu seperti mod cabaran pertarungan bos, rakaman permainan seperti dalam siri Dark Souls, dan juga skins untuk watak utama.

Pada waktu ini, versi fizikal untuk PS4 hanya disahkan akan dilancarkan di Jepun. Penulis berharap ia juga akan dilancarkan di seluruh dunia agar pemain-pemain baharu boleh menikmati versi lengkap Sekiro: Shadows Die Twice.
Sekiro: Shadows Die Twice kini boleh dibeli untuk PC (Steam), PS4, dan Xbox One.
Ikuti kami di Facebook dan Instagram.
Saksikan kami di YouTube.


Star Guardian adalah satu acara dan semesta yang menjadi ikutan pelbagai peminat League of Legends mahupun Wild Rift. Jadi tak hairanlah jika terdapat acara dunia nyata yang boleh mendekatkan lagi peminat dengan dunia Star Guardian ini.
Di Manila, Filipina, Riot Games mengumumkan sekolah bertemakan seni bagi Wild Rift Star Guardian. Ia bertujuan untuk memberikan peminat dan penggemar anime peluang untuk bereksperimentasi dengan dunia magis Star Guardian. Ini bermakna mereka boleh mencipta satu karya seni bertemakan skins dengan gaya anime yang ditunjukkan Star Guardian Wild Rift.
Ini termasuklah kasut, bag dan sebagainya.
Ala-ala Sailormoon, Star Guardian adalah satu fantasi di mana pelajar sekolah menengah yang boleh transofrmasi kepada wira yang mempunyai kuasa magis untuk melindungi bandar mereka dari kuasa kejahatan.
Sekolah pertama menggunakan tema ini adalah di Moon Rabbit Cafe di San Juan City, Metro Manila bermula 29 Julai hingga 31 Julai.
Pastinya terdapat cosplay Star Guardian yang akan memeriahkan lagi suasana dan minuman bertemakan Star Guardian contohnya seperti Starstruck Lemonade serta pelbagai aktiviti menarik lagi.
Walaupun tidak dianjurkan di Malaysia namun konsep sebegini adalah sesuatu yang boleh diketengahkan kepada peminat di negara ini juga.
Sumber rujukan: AFK Gaming


Koei Tecmo telah mengumumkan permainan video Japanese role-playing game (JRPG) Atelier Ryza 2: Lost Legends & the Secret Fairy. Ia akan dilancarkan di PC, PlayStation 4 (PS4), dan Nintendo Switch pada penghujung tahun ini.
Judul ini merupakan sekuel kepada Atelier Ryza: Ever Darkness & the Secret Hideout yang dilancarkan di platform yang sama pada tahun lepas. Ini merupakan kali pertama judul siri Atelier di mana ia menampilkan watak utama yang sama.

Pada waktu ini, hanya trailer Bahasa Jepun telah dimuat naik di laman YouTube rasmi Nintendo Japan. Jangan risau, sebuah “Special Movie” Bahasa Inggeris akan disiarkan di laman YouTube rasmi Koei Tecmo America pada 29 Julai.
Ikuti kami di Facebook dan Instagram.
Saksikan kami di YouTube.


Tanyalah sesiapa saja yang lahir pada 90-an, mesti korang tahu permainan Gunbound di PC. Ia adalah permainan tembak-menembak yang hampir sama dengan Worms – tapi dengan keunikan tersendiri.
Pasti korang terkejut kalau penulis katakan Gunbound akan hadir ke Asia Tenggara sekali lagi tapi kali ini dalam bentuk sekuel!
Softnyx, pembangun game Korea dengan Electronics Extreme (Thailand) berkolaborasi bersama untuk menghasilkan sekuel New Gunbound.
Antara mobile yang ditawarkan
Yang menariknya, ia akan dibangunkan oleh mereka yang menghasilkan Gunbound original dan boleh dimainkan di PC dan telefon pintar. Ia juga menyokong fungsi rentas platform jadi kedua-dua pemain di platform ini boleh main bersama.
Tapi setakat ini pemain tak dijanjikan jika boleh membawa progress antara kedua platform. Dalam New Gunbound ini, korang boleh menggayakan karakter dan mobiles dengan pakaian berlainan dan Softnyx juga menjanjikan pemain baru takkan ketinggalan dengan tutorial baru diperkenalkan. 5 minit je nak faham game ni!
Ia dijangka akan hadir pada suku ketiga 2019 dan boleh dimainkan di Thailand, Malaysia, Singapura, Indonesia dan Filipina.
Korang masih ingat nak buat high angle shot pakai Boomer?

Sumber: SEA Mashable


Tak dinafikan, banyak acara e-sukan bertempat di Kuala Lumpur jadi ramai lah antara komuniti gamers yang sanggup datang dari utara, selatan dan dari pantai timur untuk turun padang bertanding ataupun memberi sokongan kepada kawan-kawan.
Tapi mesti ada masalah-masalah macam ni timbul membuatkan korang pun fikir dua kali nak datang ke tak bagi support.

Tak cukup bajet

Penulis tahu ada antara korang yang keliru nak pilih hotel murah kerana terlalu banyak pilihan. Pada masa yang sama, duit ada pun cukup-cukup aja. Nak makan lagi, nak berhibur lagi, sampaikan tak tahu nak spend tidur di hotel mana.
Bagi mereka yang tak biasa travel ke ibu kota pun ada isu yang sama.

Tak selesa, banyak kemudahan tak ada

Hotel dah tempah tapi bila masuk bilik,  tak serupa seperti yang digambarkan. Hot shower tak ada, bilik tak kemas, tak ada televisyen dan sebagainya. Akhirnya, kena tukar hotel lain!
Jadi korang mesti tertanya-tanya, macam mana nak dapatkan hotel bajet rendah dengan semua kemudahan? Haa janganlah risau lagi, pilihlah OYO!

OYO sudah tentunya memastikan korang akan menerima kemudahan seperti penghawa dingin, wifi percuma, televisyen, bilik air yang bersih dan cadar yang tidak bertompok.
Macam mana nak tempah bilik? Sangat mudah! Dengan aplikasi OYO, korang diberikan pilihan hotel terdekat mengikut lokasi.
Hanya klik mana-mana hotel, tetapkan tarikh dan tekan saja book now! dan bayar di hotel tanpa perlu proses membayar gunakan kad kredit/debit. Senang kan?

Kenapa OYO? Mereka adalah rangkaian hotel nombor satu di Malaysia dan kedua paling besar dan berkembang laju di seluruh dunia. Sepanjang bertapak di Malaysia, OYO mengembangkan rangkaian hotel ini kepada 10,000 buah bilik dalam 300 hotel di 40 bandar berbeza.
Dekat mana-mana pun korang boleh cari OYO ni! Jadi lepasni tak perlu risau dah kalau ke KL atau mana-mana negeri di Malaysia. Di KL, Penang, Kota Kinabalu, Kuching, Kelantan, Kuala Terengganu, Langkawi, Ipoh, Kota Bharu, Johor Bahru, Melaka dan lain-lain bandar, korang for sure boleh cari hotel OYO berdekatan.
Yang paling best, bagi korang yang baru mendaftar di aplikasi OYO, boleh dapat RM100 OYO Money! Daftar di sini sekarang! http://bit.ly/OYOAppLink
Untuk maklumat lanjut dan giveaways, korang boleh ikuti mereka di Instagram @Oyo.Malaysia
—-
Bagi korang yang tak ada apa-apa nak buat hujung minggu ni, jom beri sokongan kepada pasukan-pasukan Mobile Legends dan PUBG Mobile peringkat universiti bertanding di Grand Final Celcom XPAX Kejohanan E-Sukan Kampus (KEK) Semester 2 di The Curve, Damansara!
Gunakan kod promo OYOKEK2019 untuk 55% diskaun bagi tempahan menggunakan laman web OYO, aplikasi Android, Windows dan iOS! Mari lah datang beramai-ramai!

Siapa akan menang RM100 digital giveaway voucher di The Curve, Damansara nanti?


Hari Kekasih biasanya diraikan pada tanggal 14 Februari setiap tahun.
Ikuti perkongsian 14 gamers/streamers ini tentang kehidupan mereka bersama pasangan!

1. Seraveem

Nama penuh: Azizan Hasnor
IGN: Seraveem
FB Page: Seraveem
Usia: 31 Tahun
Tarikh berkahwin: 2019
Dah berapa lama anda berkecimpung dalam industri gaming?
Saya mula sejak 2016, bermula dengan platform Twitch, kemudian saya mencuba Youtube Gaming seterusnya Hamo Tv. Sekarang ini saya menjadi streamer sepenuh masa di Facebook.
Apa cabaran berkaitan gaming yang timbul selepas berkahwin?
Cabaran yang paling ketara sekali adalah pengurusan masa. Sewaktu saya masih lagi bujang, saya boleh stream sehingga lewat malam dan juga tidak perlu risau waktu makan.
Kehidupan sekarang lebih teratur kerana setiap malam saya akan makan malam bersama isteri dahulu sebelum saya mula stream.

2. Adele (Ellemonade) & Abel (Sunbird)

Nama: Adele (Ellemonade), 22 & Abel (Sunbird), 28
FB Page: Ellemonade
Tarikh berpacaran: 2018
Dah berapa lama anda berkecimpung dalam industri gaming?
Saya mula pada usia sangat muda ketika abang dapat PS1. Dia akan bangun awal nak main dan saya akan tengok dia main game. Kadang-kadang saya sendiri akan main mula-mula dari permainan single-player kemudian kepada permainan dalam talian macam Gunbound, O2Jam, Maple Story dan Counter Strike. Saya suka cuba banyak game dan sangat ketagih untuk main lagi dan lagi!
Apa cabaran bersama pasangan sejak anda mula berpacaran?
Pada mula-mula kami ada banyak persamaan dari segi minat. Ketika itu ada satu game MOBA dan susah untuk saya kejar rank dia sebab isu ranking. Tapi dia sentiasa bersabar dan ajar saya untuk main lebih baik. Walaupun ada berbeza pendapat, ia menjadikan kami lebih rapat dan kami juga cuba main game-game lain. Sekarang kami ada enam permainan yang disukai bersama.
Bagaimana gaming mengeratkan hubungan bersama pasangan?
Bagi kami, gaming adalah satu hobi yang mencabar kami untuk bekerjasama dalam satu situasi yang sukar. Ia membina kepercayaan dan keserasian di dunia nyata. Selain gaming, kami akan teroka aspek lain dalam permainan contohnya cosplaying. Disebabkan kami suka permainan yang sama, jadi kami akan menggayakan kostum karakter kegemaran bersama-sama!

3. J Hunter & Qistina

Nama penuh: Azrul Anwar
FB Page: J Hunter
Usia: 34 tahun
Tarikh kahwin: November 2019
Dah berapa lama anda berkecimpung dalam industri gaming?
Saya sudah lapan tahun dalam industri; tiga tahun sebagai pemain dan bakinya sebagai streamer, penganjur kejohanan, pengulas dan lain-lain.
Apa cabaran berkaitan gaming yang timbul selepas berkahwin?
Tak banyak cabaran sebab isteri memahami skop kerja kerana dari industri yang sama, jadi saling memahami.
Bagaimana gaming mengeratkan hubungan bersama pasangan?
Mengeratkan hubungan: Kadangkala stream bersama dan bermain game atas minat bersama atau pergi ke acara di Jepun atau mana-mana dalam negara yang berkaitan game.

4. Peachism & Kaze

Nama: Sze Yean/Peachism & Andrew Khong/kaze
FB Page: Peachism & Kazecs
Tarikh berpacaran: Jun 2019
Bagaimana anda mula ceburi bidang gaming dan berjumpa pasangan?
Abang saya yang buat saya teringin main MMORPG sampaikan empat tahun main.
Mula-mula, Kaze dan saya kenal antara satu sama lain tapi tak pernah bercakap. DIA YANG FOLLOW SAYA DEKAT IG DULU. Jadi lepas tu kami banyak bermesej dan bercakap. Saya yang mula dulu sebab nak tahu pasal Zowie Divina mouse dan macam mana seseorang tu boleh makan steamboat yang sama pada hari lain dalam satu minggu!
Jadi saya banyak tanya dia pasal steamboat, apa yang best sangat.
Apa kebaikan gaming untuk anda berdua?
Untuk diri saya, ia membuka perspektif dan saya dapat memahami masalah kawan-kawan. Setiap orang ada kesukaran tak kira usia, bangsa dan warganegara. Saya dapat bantu lebih ramai orang dengan mendengar dan beri pendapat.
Kami berdua dalam industri e-sukan dan ini membantu kami memahami asas industri ini bersama jadi ia tak buat hubungan kami jadi kekok macam hubungan orang lain. Kenangan paling manis apabila dia memberi sokongan moral dari jauh (China) dan terus cuba buat saya tersenyum sehingga kini.

5. ZackxGaming

Nama penuh: Mohamad Zakhry Zainal Abidin dan Nuraina Batrisyia Norshapren
FB Page: Zackxgaming
Usia: 22 tahun
Tarikh kahwin: 2017
Dah berapa lama anda berkecimpung dalam industri gaming?
Saya berkecimpung dalam bidang ni dah lama, sejak sekolah lagi dah minat main game. Mula serius mendalami industri ni sejak dua tahun lepas.
Apa cabaran berkaitan gaming yang timbul selepas berkahwin?
Cabaran selepas kahwin kena bahagikan masa dengan anak bini, keluarga di kampung dan latihan bersama rakan sepasukan ataupun waktu untuk stream dekat Facebook. Masa streaming ada awek-awek yang cuba nak minta nombor telefon saya, itu juga salah satu cabaran untuk diri saya. MashaAllah.
Bagaimana gaming mengeratkan hubungan bersama pasangan?
Selalu jugak saya dengan wife main game PUBG. Kadang-kadang sebelum tidur kami akan borak-borak pasal livestream yang saya buat haritu. Saya akan kongsikan benda-benda kelakar terjadi masa live.
Saya dengan isteri dah masuk 3tahun berkahwin. Alhamdullilah dikurniakan seorang cahaya mata lelaki bernama Mohamad Adam Zafran.

6. Micho & Li Wei

Nama: Micho & Li Wei
IGN: MiloChocolateTeh (steam) & Milo Chocolate Teh (MLBB); IGN MLBB BF: 小苏打
FB Page: Micho the Haram-Bae
Usia: 28 (Micho), 26 (Li Wei)
 Bila anda mula menceburi bidang gaming?
Bermula pada usia empat tahun apabila saya tak sengaja memenangi pusingan paling senang dalam DOOM (1993) dan ayah ingat saya berbakat main game – kemudian dia mengajar saya bermain game dan saya tak berhenti sejak itu.
 Cabaran berkaitan gaming yang timbul selepas berpacaran?
Disebabkan kami dalam hubungan jarak jauh (saya di Selangor, dia di Dongguan, China), jadi susah untuk kami bermain permainan PC sebab server berbeza. Sambungan internet perlahan dan VPN pun menyukarkan kami bermain Dota 2 bersama. Tapi kami pilih main PUBG Mobile dan MLBB jadi kurang sikit masalah (dialah penyebab saya aktif dalam MLBB, sampai dapat ke rank Mythic dan no.35 Angela di kawasan Petaling).
Apa kebaikan gaming pada kehidupan anda berdua?
Kebanyakan aktiviti kami hanya berkaitan gaming kerana hubungan jarak jauh. Dan menerusi gaming, saya boleh nampak macam mana dia punya sabar walaupun situasi jadi sukar (banyak kalah, tak sama pendapat). Saya sangat hargai sebab tujuan utama sebenarnya nak have fun.
Untuk kenangan manis kami bersama adalah apabila dia install Steam, dan cuba Dota 2 pertama kali hanya untuk saya sebab dia tahu saya peminat tegar. Dia nak tunjuk dia kisah dengan apa saya minat. Walaupun usaha tu nampak kecil, tapi paling bermakna buat saya.
Ketika kami berkenalan dalam talian, dia ada menyatakan hasrat nak datang ke Malaysia. Dari situ saya tersentuh dengan kejujuran dan usaha dia.

7. ManParang

Nama penuh: Aiman Amirul Bin Mohd Sahid
FB Page: ManParang
Tarikh kahwin: 18 Ogos 2018
 Dah berapa lama anda berkecimpung dalam industri gaming?
Setakat ini saya sudah berada tiga tahun dalam industri. Sebelum ini saya bermain PUBG di PC dan kemudian bertukar kompetitif di PUBG Mobile pula.
Apa cabaran berkaitan gaming yang timbul selepas berkahwin?
Cabaran melalui pengurusan masa sebab sehari stream tiga hingga lima jam. Sekarang pun saya main secara kompetitif untuk pasukan tanah air jadi perlu peruntukkan waktu latihan selama tiga hingga lima jam bersama ahli pasukan.

8. TapakGamer (pasangan suami isteri)

Nama penuh: Muhammad Rifaaie bin Shahruddin & Amalina Syazana binti Abdul Latiff
IGN: SilverShroud & KusQus
FB Page: TapakGamer
Usia: 27 tahun & 26 tahun
Tarikh kahwin: 24 Ogos 2019
Dah berapa lama main game dan melakukan streaming?
Saya bermula main game pada 8 tahun dengan menggunakan PC abang saya. Secara keseluruhan, dah nak masuk 19 tahun saya bermain game.
Untuk streaming, saya sudah bermula pada tahun 2017 lagi, dengan beberapa rakan seperti Meera Never One, Amalul dari Brunei, juga Nik ‘Papagamer’ (sekarang pengasas RacunTech) di page Gameraki (dah tak aktif) dan seterusnya page saya sendiri, SilverShroud.
Menjadikan saya telah stream selama 3 tahun secara on-off, (time tu, rasa nak stream baru stream, takde mood, tak stream).
Untuk wife pula, dia mula main game pada umur 11 tahun, dan dia telah bermain game selama 15 tahun. Dia mula berjinak dalam dunia streaming selepas kahwin, secara tiba-tiba, isteri berminat untuk tahu macam mana stream ni dijalankan. Kiranya, belum sampai setahun lagi dan hanya beberapa bulan, dan semuanya bermula di page TapakGamer.
Apa cabaran berkaitan gaming yang timbul selepas kahwin?
Bagi kami, masa merupakan cabaran bagi kami. Kami berkerjaya dan kami kerja di tempat yang sama dan kami bekerja pada waktu yang berbeza which is dari jam 12 tengahari sehingga 9 malam.
Jadi, masa untuk kami bermain game dan stream sangat lah terhad (which is 10 atau 11 malam ke atas), tetapi kami cuba untuk konsisten stream dan juga bermain game atas dasar minat.
Bagaimana gaming mengeratkan hubungan bersama pasangan?
Bila dah berkahwin ni, bermain game boleh dijadikan satu aktiviti yang berkualiti untuk kami luangkan masa bersama-sama. Ianya lagi dirasai bila kami bermain game yang memerlukan teamwork. Antaranya The Division, Breakpoint, Gears of Wars.
Bila saya dan wife mampu menghabiskan sesuatu misi, kami terasa sangat puas hati dengan callout dan juga keserasian kami lebih kukuh. Dengan game juga, kami boleh melepaskan tekanan tempat kerja, dan stream tempat kami bercerita tentang kehidupan seharian.

9. AylRhmn

Nama penuh: Mohd Nazzrul Rahman Bin Myrlizam AKA Ayul Rahman
Media sosial: IG: @ayulrahman, FB: aylrhmn gaming
Usia: 34 tahun
Tarikh kahwin: 2015
Dah berapa lama main game dan melakukan streaming?
Saya bermula dari tahun 2017 bermain game di platform PS4. Sudah hampir 2 tahun di dalam bidang streaming.
Apa cabaran berkaitan gaming yang timbul selepas kahwin?
Cabaran pertama sukar untuk kita focus kepada permainan game, sebab selalu diganggu oleh isteri. Kedua, isteri selalu merajuk bila kita main game terlalu lama. Tapi tiada masalah kita boleh pujuk balik. Haha!
Bagaimana gaming mengeratkan hubungan bersama pasangan?
Selepas pasangan saya didiagnos mengalami penyakit Pulmonary Hypertension pada tahun lepas, dan memerlukan kos perubatan yang agak tinggi, saya mengambil keputusan untuk menjadikan bidang streaming sebagai punca pendapatan kami sekeluarga.
Isteri saya kini dapat menerima dan memberi sokongan untuk meneruskan bidang streaming ini kerana dia faham ianya dapat membantu meringankan beban kewangan kami.

10. Bebbie VJ & 2ez4jepv

Nama penuh: Syahaitul Akma Binti Mazlan/Bebbie VJ
Nama/FB Page Suami: Mohd Haqqani Jaffar | 2ez4jepv
Bagaimana anda mula mengenali e-sukan?
Saya mengenali wujudnya e-sukan sejak adanya tournament Dota dan Mobile Legends: Bang Bang. Dari tournament kecil-kecilan sampai antarabangsa. Saya kenal suami ketika itu dalam kumpulan Saiyan. Kumpulan Saiyan masa tu hanyalah group kecil-kecil sahaja.
Apa cabaran berkaitan gaming yang timbul selepas kahwin?
Cabaran berkaitan gaming sekarang sebab dah ada anak maka dengan itu, kena kurangkan main game. Sedar ada hadnya sebagai isteri dan ibu. Bagi Jep pula, dia akan tahu bahagikan masa main game, dan luang masa bersama anak. Untuk stream pulak dah tak boleh jerit-jerit dah nanti anak terjaga.
Bagaimana gaming mengeratkan hubungan bersama pasangan?
Masa anak tidur, boleh main game sama-sama. Biasanya mod custom dan Magic Chess. Buli antara satu sama lain siapa kalah akan cuci pinggan! Or vacum rumah! Wahahaha.

11. Adam “SparTankeR” Faiz & Puteri

Nama penuh: Adam Faiz Isa
IGN/FB Page: SparTankeR
Usia: 26 tahun
Dah berapa lama anda berkecimpung dalam industri gaming?
Saya dengan tidak sengajanya melibatkan diri dalam industri ini pada tahun 2017. Saya mula dengan streaming! Iaitu bermain game dan berkongsi pengalaman tersebut secara siaran langsung di laman sosial. Sebenarnya, saya tidak tahu apa itu industri e-sukan sewaktu saya bermula. Saya membuat livestream kerana suka idea berkongsi pengalaman bermain game kerana saya tidak mempunyai banyak teman yang mempunyai hobi yang sama.
Apa cabaran berkaitan gaming yang timbul selepas kahwin?
Jawapan saya mungkin membosankan tetapi sejujurnya, sangat sukar bagi saya untuk mencari cabaran berkaitan gaming selepas berkahwin dengan isteri saya, Puteri! Sebenarnya, semuanya begitu baik dan lancar sehingga kami tidak sedar bahawa itu adalah satu kebaikan juga haha! Kerana ini sudah menjadi rutin harian kami.
Bagaimana gaming mengeratkan hubungan bersama pasangan?
Gaming mengeratkan hubungan kami berdua dari sebelum sehinggalah selepas berkahwin. Kami stream bersama, kami push rank bersama dalam Mobile Legends, bina bandar-bandar yang hebat bersama dalam City Skyline, dan macam-macam lagi. Perbincangan tentang gaming pada setiap hari sememangnya mengeratkan hubungan kami berdua! Isteri saya kadang-kadang mengigau dalam tidurnya, ketawa sambil menyebut nama karakter-karakter dalam game! Psst, jangan bagi dia tahu saya cakap ni hahaha!

12. Dawei & Summer

Nama: Dawei “Xero” Teng
FB page: Dawei “Xero” Teng
Usia: 26 tahun
Tarikh berpacaran: Sejak Mei 2011
Bila anda mula menceburi bidang gaming?
Saya mula main permainan di Miniclip ketika kecil sehinggalah ayah bawa ke kafe siber untuk luangkan masa dan dari situ saya mula jatuh cinta dengan permainan video (game multi-pemain pertama adalah Counter Strike 1.6).
Cabaran berkaitan gaming bersama pasangan?
Pada awalnya, dia taklah suka sangat game dan tak faham hobi masa lapang saya tapi masih lagi berikan sokongan walau apa pun. Tapi kemudian, dia cuba nak faham tapi tak ada PC atau komputer riba, jadi kami bersama-sama kumpul duit untuk belikan dia satu.
Memori indah bersama pasangan?
Gaming kemudiannya menjadi minat bersama dan kami banyak habiskan masa dengan hobi tersebut. Memori terindah saya adalah menyokong dia sampai dia boleh main dengan betul dan senyuman dia bagi lepas menang game tu memang tak ternilai. Haha.

13. CortX Kaki Game

Nama Penuh: Muhammad Said Bin Mohamad Faudzi
Usia: 32 tahun
IGN: CortX
FB page: CortX Kaki Game
Tarikh kahwin: 23 November 2019
Sejak bila anda berkecimpung dalam industri?
Saya mula jadi streamer sejak tahun 2016. Masa tu bidang ni kira masih baru lagi dan tak ramai yang tahu pasal streamer. Kemudian saya mendapat jemputan untuk menjadi pengulas bagi game Mobile Legends dari Esport Negeri Sembilan pada tahun 2017. Bermula dari situ saya diambil pula menjadi pengulas Liga Profesional MLBB (MPL) Musim 2, 3, 4 dan Insya-Allah untuk yang akan datang nanti Musim 5.
Cabaran kehidupan selepas berkahwin?
Cabaran paling utama ialah MASA. Dulu kita ada masa untuk diri sendiri je nak stream nak kerja nak rehat. Sekarang kena pandai bahagi masa untuk kerja dan keluarga. Jadi bila masa kita tak kerja tu kena la luangkan masa untuk keluarga. Tengok movie sama-sama. Bawa keluar jalan-jalan kalau rasa nak main game ajak dia main sekali walaupun dia tak berapa nak reti (lol).
Cabaran kedua belanjawan. Sebagaimana yang kita semua tahu barang-barang untuk streaming, PC Gaming bukan murah. Jadi bila dah berkeluarga kena pandai bahagi-bahagi untuk naik taraf stream, kewangan untuk keluarga dan simpanan pada masa depan.
Bagaimana game mengeratkan hubungan suami isteri.
Macam saya, isteri tak berapa gemar sangat main game, ada lah main sikit-sikit. Dia lagi suka tengok orang main game. Jadi kena pandai ambil hati, contoh belikan controller PS4 warna pink rose gold bagi dia minat main sama-sama. Isteri saya pun banyak bantu belakang tabir dari segi report dan administrative work. Jadi kami banyak berbincang. Alhamdulillah, dia faham dengan kerja saya.
Tapi apapun perjalanan masih jauh banyak lagi dugaan yang perlu kami tempuh, yang perlu kami baiki. Mohon doa yang baik-baik untuk kami. Terima kasih banyak-banyak bagi anda yang sentiasa menyokong CortX Kaki Game.

14. Lin Jer

Nama penuh: Muhamad Ilham Kamarudin & Nadiatul Akmal Khairudin
Tarikh kahwin: Oktober 2018
Sejak bila anda berada dalam industri?
Sudah lima tahun saya berkecimpung dalam industri ini.
Cabaran kehidupan selepas berkahwin?
Selalunya cabaran yang ada adalah masa. Disebabkan saya sibuk dengan pengulasan atau esports production, saya selalu kerja pada hari minggu atau di luar waktu bekerja. Ketika ini, isteri akan menunggu saya balik ke rumah.
Bagaimana game mengeratkan hubungan suami isteri?
Isteri saya bukan seorang game tapi dia selalu cuba main game yang sama, cuba untuk menghayati apa saya minat. Sekarang dekat rumah, kami selalu berada dalam bilik khas untuk gaming dan berbual apa yang kami lakukan di tempat kerja.
—
Terima kasih kerana membaca!
Ikuti kami di Facebook dan Instagram.
Saksikan kami di YouTube.


Salah seorang pemain pasukan Todak yang juga digelar sebagai Raja Mage Malaysia iaitu Zikry Shamsuddin atau lebih dikenali sebagai Moon sudah menamatkan zaman bujangnya pada hari ini.
Moon berkongsi berita gembira itu melalui siaran langsung di laman Tiktok rasminya sebentar tadi.

Perkara ini juga menjadi sebab mengapa Ciku menggantikan Moon pada hari semalam bermain di posisi midlane oleh kerana Moon sibuk dengan urusan perkahwinannya.
Tahniah diucapkan kepada Moon dan juga pasangan. Semoga berbahagia hingga ke jannah.
Foto: Addryshah, Moon, Ikuto


Pasukan gergasi di Myanmar, Falcon Esports mengesahkan bahawa mereka akhirnya akan membubarkan pasukan itu sejurus selepas menyertai Sukan Asia Tenggara (SEA) 2023.
Pengumuman itu dilakukan di Facebook pasukan itu pada Selasa.
Mereka mengucapkan selamat tinggal dan berharap bahawa semua pemain boleh melakukan perkara terbaik dalam setiap jalan yang mereka pilih.

Secara rasminya, pemain mereka iaitu Kenn, JustiN, Naomi, Zippx, RubyDD, yellowflash dan Silent menjadi free agent.
Terdapat beberapa khabar angin menyatakan bahawa beberapa bekas pemain Falcon Esports akan menyertai pasukan di MPL Indonesia.

Falcon Esports merupakan salah satu pasukan yang sentiasa memberi cabaran di pentas dunia.
Pencapaian pasukan itu termasuklah mencapai tempat kelima dan keenam pada kejohanan dunia M4 dan Piala Asia Tenggara MLBB (MSC) 2022 di mana mereka menamatkan kedudukan mereka di tangga keempat.


Permainan e-sukan bertemakan bola sepak, FIFA Online 3 yang diterbitkan oleh Garena kini menamatkan operasinya semalam selepas hampir tujuh tahun dilancarkan di Malaysia.
FIFA Online 3 menyaksikan begitu banyak kejohanan tempatan dan antarabangsa dianjurkan bagi mengangkat industri e-sukan tempatan malah memberi peluang kepada atlet negara untuk bertanding di pelbagai peringkat.
Dalam satu posting yang dikeluarkan pada April lalu, Garena mengatakan FIFA Online 3 akan menutup pelayan (server) di rantau ini pada semalam (30 Jun 2020).
“Ia adalah satu keputusan yang sukar untuk dibuat tapi malangnya pasukan pembangun kami tidak lagi dapat menyokong permainan ini,” tulis kenyataan tersebut.
Bagaimanapun, sepanjang bulan itu hingga semalam, mereka mengadakan beberapa acara kejohanan dan diskaun dalam permainan.
Akhir kata, mereka berterima kasih kepada pemain dan peminat yang memberikan sokongan dari awal lagi.
“Kami harap anda semua menikmati pengalaman menjadi sebahagian dari komuniti yang meriah ini.
“Terima kasih kerana bermain,” tulis kenyataan itu lagi.


Semalam adalah hari terakhir pelayan (server) Heroes of Newerth dibuka dan kini ditutup buat selama-lamanya.
Heroes of Newerth (HoN) suatu masa dahulu adalah permainan video kompetitif yang menjadi saingan League of Legends dan Dota AllStars.

HoN menjadi satu MOBA yang penuh fenomena dan ramai akan bermain terutamanya di kafe siber.
Bermula April 2009, HoN membawa satu perubahan besar kepada dunia ARTS atau MOBA.

Today is the day.
 Farewell Heroes of Newerth 🙏 pic.twitter.com/yGy9LHFlWU
— Team Secret (@teamsecret) June 20, 2022

Model free-to-play HoN banyak membawa ramai orang untuk bermain terutama di Asia Tenggara melalui Garena.
HoN berjaya untuk mendapatkan ramai pemain sehingga tahun 2019 dan lama kelamaan mereka kehilangan pemain disebabkan League of Legends dan Dota 2.
Pada Disember tahun lepas, Frostburn Studios mengumumkan HoN bakal berakhir dan ditutup pada 20 Jun 2022.
Selamat tinggal HoN dan terima kasih.


Abdul Wandi “Logan” Abdul Kadir adalah salah seorang pemain veteran permainan peranti mudah alih popular, Mobile Legends. Beliau mula mendapat liputan yang meluas sejak mengasaskan pasukan Team Bosskur pada November 2018 bersama 6 ahli yang lain termasuk Soloz dan Daddy Hood.
Pada bulan Disember lalu, Logan mengambil keputusan untuk keluar dari Team Bosskurr dan menyertai RSG Malaysia. Terkenal sebagai salah seorang tanker terbaik di tanah air, Logan meraih seramai 495 ribu orang pengikut di platform Facebook Gaming.

View this post on Instagram

A post shared by RSG Malaysia (@rsg.malaysia)

Selepas hampir setahun bersama RSG Malaysia, beliau sempat menjadi juara untuk musim ketujuh. Logan kini sudah menamatkan kontraknya dan beliau akan mencari hala tuju sendiri selepas ini.
Sewaktu berada di gaming house, beliau sering memasak untuk ahli pasukannya dan tanpa beliau di dalam pasukan, pasti ianya memberi kesan kepada mereka yang lain terutamanya Rush. Rush adalah kenalan lama dari Team Bosskurr.
Semoga Logan Gaming terus menjadikan e-sukan sebagai kerjaya kerana beliau adalah salah seorang pemain yang meningkatkan mutu permainan Mobile Legends di dalam arena e-sukan Malaysia.
Foto: Facebook Logan Gaming


Upin & Ipin Keris Siamang Tunggal The Game adalah game berbentuk aksi dan teka-teki (puzzle adventure) dibangunkan oleh Les Copaque Games Development Inc (LCGDI) dilancarkan di peranti mobile.

Sempena pelancaran filem animasi terbaru Upin & Ipin Keris Siamang Tunggal pada 21 Mac, game ini mengajak pemain melawat kembali ke Kampung Durian Runtuh dan bermain sebagai Upin & Ipin untuk ketahui kisah di sebalik filem ini yang dipecahkan kepada beberapa babak.
(Terdapat sedikit spoiler untuk filem Upin & Ipin Keris Siamang Tunggal di bawah)

Ketua pembangun game LCGDI, Mohd Alimin Hakim bin Mohd Ariff Sabri berkata game ini dihasilkan bagi memberi peluang kepada penceritaan kaya dengan cerita rakyat Malaysia yang tidak sempat diselitkan dalam filem asal berdurasi selama 90 minit.
“Sebagai contoh, permulaan filem membuka tirai di rumah Tok Dalang. Namun, khas dalam game ini, ia menerangkan beberapa perkara yang tidak dijelaskan sepenuhnya dalam filem seperti bagaimana Upin & Ipin tiba di stor ruangan bawah rumah Tok Dalang, kenapa Bawang Merah terperangkap dalam gua dan cerita-cerita tambahan untuk beberapa karakter yang wujud dalam filem seperti Mat Jenin,” jelas Alimin.
Korang boleh berjalan-jalan di sekeliling Kampung Durian Runtuh dan Inderaloka dan bertanyakan soalan
Dari segi gameplay, pengaturcara, Mohmad Shazmeel Shah bin Mohd Azeman menerangkan pemain boleh meneroka dua dunia berbeza iaitu Kampung Durian Runtuh dan Inderaloka sebagai Upin & Ipin dan menampilkan permainan fokus kepada pengembaraan kembar ikonik ini sambil diselitkan dengan penyelesaian teka-teki.
“Terdapat sedikit elemen role-playing game (RPG) seperti pertukaran dialog, mengumpul barang dan sedikit pertempuran ringkas,” kata Shazmeel yang dikatakan mengambil inspirasi daripada game mesra kanak-kanak seperti Hercules dan Donald Duck semasa zaman PS1.
Apa yang menarik dalam game ini adalah pemain boleh kumpul barang dan tunjukkan kepada nenek Upin & Ipin, Opah supaya dia dapat menceritakan lebih terperinci tentang cerita rakyat klasik berdasarkan barangan tertentu.
Pelbagai barangan menyimpan seribu satu cerita rakyat klasik
Alimin berpendapat, “Bila kita menonton filem, ia adalah satu pengalaman pasif berbanding dengan bermain game yang menghasilkan pengalaman interaktif yang mana pemain boleh pergi dan jelajah tempat-tempat wujud dalam filem animasi ini dalam perspektif Upin & Ipin. Melalui cara ini, kita boleh memperkenalkan karakter klasik seperti Nakhoda Ragam dan Mat Jenin kepada generasi baru.”
Upin & Ipin Keris Siamang Tunggal The Game yang dihasilkan oleh 13 pembangun ini telah dilancarkan serentak semasa tayangan rasmi filem animasi ini. Menurut Alimin dan Shazmeel, kebanyakan reaksi positif tertumpu kepada pengolahan dari segi filem ke game terutamanya karakter gaya chibi dan persekitaran yang mantap.
Setakat ini, prolog Upin & Ipin Keris Siamang Tunggal The Game telah rasmi dikeluarkan di Android dan iOS. Babak seterusnya yang menyambung prolog ini bakal dilancarkan dalam jangka masa dua minggu dan tarikh akan diumumkan kelak.
Kredit gambar: LCGDI
Ikuti kami di Facebook dan Instagram.
Saksikan kami di YouTube.